Προσεχώς το νέο εορτολόγιον του 2021 – Ιερά Μητρόπολη Κυδωνίας & Αποκορώνου\nΑρχική > Ροή Ειδήσεων > Προσεχώς το νέο εορτολόγιον του 2021\nΠροσεχώς το νέο εορτολόγιον του 2021\nΕυστράτιος Χατζηδάκης Δ/ντής Γραφείου Τύπου της Ι.Μ.Κ.Α. 19/10/2020\nΤο εορτολόγιο του 2021 η Ιερά Μητρόπολη μας το έχει αφιερώσει στα 200 χρόνια από την έναρξη της Ελληνικής Επαναστάσεως.\nΓια μία ακόμη χρονιά σε καλαίσθητη τετράχρωμη μορφή, το ετήσιο Ημερολόγιο-Εορτολόγιο της Ιεράς Μητροπόλεώς μας, για το «επί θύραις», αρχόμενο σωτήριο έτος 2021 πραγματοποιεί ένα εξαιρετικό αφιερωματικό ταξίδι σε γεγονότα και φωτογραφικό υλικό της ηρωικής εποχής.\nΣτις σελίδες του, περιλαμβάνει τις ευχές του Σεβασμιωτάτου Ποινενάρχου μας κ.κ. Δαμασκηνού για το νέο έτος, Ιστορικά κείμενα που συνέγραψαν ο Θεοφιλέστατος Επίσκοπος Δορυλαίου και Καθηγούμενος της Ιεράς Μονής Αγίας Τριάδος, ο Θεοφιλέστατος Επίσκοπος Ευμενείας και Καθηγούμενος της Ιεράς Μονής Γουβερνέτου, κ. Ειρηναίος, ο Πρωτ. του Οικουμενικού Θρόνου και Γενικός Αρχιερατικός Επίτροπος Πρωτ. Γεώργιος Περάκης, η Καθηγουμένη της Ιεράς Μονής Κορακιών , Γερόντισσα Θεοφόρα, και η Μοναχή Θεοσέμνη από την Ιερά Μονή Χρυσοπηγής.\nΕπίσης περιλαμβάνει το ετήσιο Ημερολόγιο-Εορτολόγιο και Kυριακοδρόμιο, καθώς επίσης την Διοικητική δομή της Ιεράς Μητροπόλεώς μας, τα Ευαγή Ιδρύματα, τις Ιερές Μονές και τα Ιερά Προσκυνήματα, τους Αρχιερατικούς Επιτρόπους και τέλος το πολυσχιδές Φιλανθρωπικό-Κοινωνικό έργο και την Πνευματική διακονία.\nΤην προλογική αφιέρωση την επιμελήθηκε ο Διευθυντής του Γραφείου Τύπου και του Ραδιοφωνικού Σταθμού της Μητροπόλεως μας κ. Ευστράτιος Χατζηδάκης, ενώ την φιλολογική επιμέλεια η Υπεύθυνη Δημοσίων Σχέσεων της Μητροπόλεως μας κ. Στυλιανή Περάκη.\nΣε λίγες ημέρες θα βρίσκεται στους Ναούς και τις Ενορίες της Ιεράς Μητροπόλεως μας.\nπροηγούμενο Αρχιερατικό Μνημόσυνο για τον π. Ιωάννη των Χωραφακίων\nεπόμενο Πανηγυρικός εορτασμός του Αγίου Γερασίμου στην Μητρόπολη μας


Μηχανή υψηλών προδιαγραφών από την Mercruiser (06/12/2005)\nΜια εξαιρετική χειροποίητη μηχανή είχαν την δυνατότητα να δουν από κοντά όσοι επισκέφθηκαν το 27ο Ναυτικό Σαλόνι Αθηνών. Πρόκειται για μια Mercruiser 525 ίππων που εφοδιάζει το μηχανοστάσιο σκαφών racing που αναπτύσσουν υψηλές ταχύτητες ξεπερνώντας τους 90 κόμβους! Η Mercruiser 525 EFI Racing διαθέτει κυλινδροκεφαλή κατασκευασμένη από αλουμίνιο ενώ υψηλής ποιότητας χάλυβας έχει χρησιμοποιηθεί για το σώμα της. Η μηχανή συνδυάζεται με το αγωνιστικό πόδι Bravo One XR και εξειδικευμένες προπέλες.\nΠληροφορίες: ΜOTOCRAFT, ΑΛΙΜOΥ 48, ΑΛΙΜOΣ, τηλ.: 9888.288, fax: 9850.102, www.motocraft.gr


The Moment Hotel από 242€. Ξενοδοχεία σε Λος Άντζελες - KAYAK\n7370 Sunset Boulevard, Λος Άντζελες, CA 90046, Ηνωμένες Πολιτείες\n48 ακόμη προσφορές από 118€\nΣχετικά με την τοποθεσία The Moment Hotel\nΑυτό το κατάλυμα (The Moment Hotel, Λος Άντζελες) βρίσκεται στο κέντρο της πόλης, 10 λεπτά με το αμάξι από: Hollywood Walk of Fame (Λεωφόρος της Δόξας στο Χόλιγουντ) και The Grove (εμπορικό και ψυχαγωγικό συγκρότημα). Στις σημαντικές παροχές περιλαμβάνονται γρήγορο check-out, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το The Moment Hotel\nΔιαθέσιμα δωμάτια στο The Moment Hotel\nDeluxe Rooms(118€ - 407€)\nQueen Rooms(147€ - 311€)\nKing Rooms(220€ - 358€)\nΠαροχές στο The Moment Hotel\nΚριτικές για το The Moment Hotel\nΜειονεκτήματα:Δεν θα μπορούσα να πάρω επαρκείς πετσέτες παρά τα επανειλημμένα αιτήματα. Μικροσκοπικό δωμάτιο, χωρίς χώρο για να κρεμάτε, δύσκολο για τρεις ενήλικες να μετακινηθούν μέσα στο δωμάτιο. Δεν υπάρχουν παρακλίνιες λυχνίες. Η πετσέτα για το μπάνιο είχε μια τρύπα σε ρόδες!\nΠλεονεκτήματα:Ξεκαρδιστικές προσωπικό και πολύ φιλικό.\nshalom, Απρ 2014\nΜειονεκτήματα:Το δωμάτιο ήταν μικρό για την τιμή, η πόρτα του μπάνιου έπρεπε να μην τη δείτε και ήταν πολύ πιο μακριά από το Hollywood Bowl από ό,τι αναφέρθηκε\nHollywood Boulevard1.8 χλμ\nHollywood Bowl2 χλμ\nLos Angeles County Museum of Art3.8 χλμ\nPetersen Automotive Museum4 χλμ\nGriffith Observatory5.2 χλμ\nGriffith Park6.6 χλμ\nWestwood Village Memorial Park Cemetery9.3 χλμ\nThe Moment Hotel: Συχνές ερωτήσεις\nΠού βρίσκεται το The Moment Hotel;\nΤο The Moment Hotel βρίσκεται στη διεύθυνση 7370 Sunset Boulevard, περιοχή Hollywood, 6 χλμ. από το κέντρο της πόλης Λος Άντζελες. Το κοντινότερο αξιοθέατο στο The Moment Hotel είναι: Hollywood Walk of Fame.\nΠότε είναι το check-in και το check-out στο The Moment Hotel;\nΣτο The Moment Hotel, το check-in γίνεται στις 16:00 και το check-out στις 11:00.\nΠροσφέρει το The Moment Hotel δωρεάν Wi-Fi;\nΝαι, το The Moment Hotel προσφέρει δωρεάν Wi-Fi.\nΠόσο απέχει το The Moment Hotel από το αεροδρόμιο;\nΤο The Moment Hotel απέχει 11,4 χλμ. από το Μπέρμπανκ Bob Hope. Το The Moment Hotel απέχει 13 χλμ. από το Σάντα Μόνικα Santa Monica.\n22% φθηνότεροSunset West Hotel, SureStay Collection By Best Western7.3 Καλό (1.458 κριτικές)0,39 χλμΕξωτερική πισίνα, Δωρεάν Wi-Fi, Τσαγιέρα/καφετιέρα+188€\n54% φθηνότεροStylish Hollywood Apartment with Pool & Skyline View0,22 χλμΕξωτερική πισίνα, Μπαλκόνι, με κλιματισμό+111€\n3BR 3BA Fully Furnished Apartment in Hollywood apts0,28 χλμΚουζίνα, Μπαλκόνι, με κλιματισμό+501€\nFully furnished 3 Bedroom Apartment on Poinsettia Place apts0,28 χλμΚουζίνα, Μπαλκόνι, με κλιματισμό+526€\n47% φθηνότεροGuesthouse In Hollywood W/ Kitchen Fr Pkg Wifi Ac Close To Weho Laurel Canyon0,62 χλμΜόνο για ενήλικες, Κουζίνα, κουζινίτσα+130€\n37% φθηνότεροA Large Lovely 1 Bedroom 1 bath in a fantastic location adjacent West Hollywood0,51 χλμΜόνο για ενήλικες, Κουζίνα, wifi+152€\nA Luxurious Oasis In Front Of Runyon Canyon10 Εξαιρετικό (3 κριτικές)0,33 χλμΙδιωτική πισίνα, Εξωτερική πισίνα, Κουζίνα+1.032€\n26% φθηνότεροStudio In Hollywood W/ Kitchenette Fr Pkg Wifi Ac Close To Weho Laurel Canyon0,52 χλμΜόνο για ενήλικες, κουζινίτσα, ταράτσα/βεράντα+180€\nΑναζητήστε εκπτώσεις για το The Moment Hotel στο Λος Άντζελες με την KAYAK. Αναζητήστε τη φθηνότερη προσφορά ξενοδοχείου για το The Moment Hotel στο Λος Άντζελες. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο The Moment Hotel με την προσφορά που σας ταιριάζει καλύτερα. από 242€/βράδυ (οι πιο πρόσφατες τιμές για το ξενοδοχείο).


Βασίλης Κεγκέρογλου - Βουλευτής Ηρακλείου - Εκπαίδευση της ψηφιακής εποχής ή διευθετήσεις συμφερόντων\n*γράφει ο Β. Κεγκέρογλου\nΈχουμε εισέλθει για τα καλά στην περίοδο της 4ης βιομηχανικής επανάστασης, στην εποχή της ψηφιακής ζωής και είναι πλέον επιτακτική η ανάγκη συγχρονισμού όλων των πολιτικών σε παγκόσμιο, ευρωπαϊκό και εθνικό επίπεδο, με βάση τα νέα δεδομένα.\nΧαρακτηριστικό παράδειγμα, ο εδώ και καιρό αποσπασματικός διάλογος, χωρίς Εθνικό πλαίσιο και στόχους, για τη συγχώνευση – συνένωση των ιδρυμάτων της τριτοβάθμιας εκπαίδευσης. Αντί σχεδίου προοπτικής για την εκπαίδευση και ιδιαίτερα την Τριτοβάθμια Εκπαίδευση των επόμενων 20 ετών, το Υπουργείο Παιδείας ξεκίνησε με απόφαση συγχώνευσης των ΤΕΙ Αθήνας και ΤΕΙ Πειραιά και τη δημιουργία του Πανεπιστήμιου Δυτικής Αττικής. Μετά την ψήφιση του σχετικού νόμου, προβλήματα που υποτίθεται θα έλυνε η συγχώνευση συνεχίζουν και υπάρχουν με διαφορετική μορφή, π.χ δημιουργήθηκαν τμήματα Ηλεκτρολόγων Μηχανικών και Μηχανικών Ηλεκτρονικών Υπολογιστών 4ετούς φοίτησης την ίδια ώρα που στην Αθήνα λειτουργούν τα αντίστοιχα του ΕΜΠ, με 5ετή φοίτηση.\nΟι χιλιάδες απόφοιτοι προηγούμενων ετών των ΤΕΙ μένουν ξεκρέμαστοι αφού δεν προβλέπεται προσαρμογή ή δυνατότητα εξομοίωσης μετά από πιθανή φοίτηση και εξετάσεις.\nΌμως αυτά είναι σχετικά απλά προβλήματα αφού σημαντικότερη είναι η πλήρης ανυπαρξία πρόβλεψης ή έστω αναφοράς στις νέες εξελίξεις. Το Υπουργείο Παιδείας, που ασχολείται κυρίως με την επικοινωνιακή διαχείριση του θέματος των Πανελληνίων εξετάσεων, όσον αφορά την τριτοβάθμια εκπαίδευση, φαίνεται ότι ενδιαφέρεται περισσότερο για απλές συγκολλήσεις και αναίμακτη μείωση των τμημάτων, καθώς και για διευθετήσεις συμφερόντων, χωρίς να διασφαλίζει ή να αναφέρεται έστω στην προοπτική των ιδρυμάτων και των αποφοίτων τους.\nΜέχρι εδώ θα μπορούσε να πει κανείς ότι εντάξει, υπήρξαν πιλοτικές ενέργειες για να δούμε πως θα πάει, να αξιολογήσουμε, να βγουν συμπεράσματα για να δούμε πως προχωρούμε. Όμως δεν μπορεί να υπάρξει συνέχεια με τακτικισμούς, υποσχέσεις για στήριξη σε πρόσωπα και τμήματα αρκεί να συμφωνήσουν στο δόγμα του Γαβρόγλου. Χρειάζεται Εθνική Πολιτική με κύριο στόχο την σύγχρονη εκπαίδευση για την διασφάλιση της προόδου του τόπου.\nΗ κυβέρνηση, το Υπουργείο Παιδείας σε διάλογο με την εκπαιδευτική και φοιτητική κοινότητα της Τριτοβάθμιας Εκπαίδευσης και τα κόμματα οφείλει να αποφασίσει τώρα σε Εθνικό Επίπεδο, το μοντέλο της ενιαίας Τριτοβάθμιας Εκπαίδευσης που θα επιδιώξουμε.\n5)Τι θα γίνει με τους απόφοιτους προηγούμενων ετών των ΤΕΙ;Θα αντιστοιχηθούν με τους αποφοίτους των νέων τμημάτων ή τους αποφοίτους των 2ετών προγραμμάτων;\n7) Τα νέα ιδρύματα τριτοβάθμιας εκπαίδευσης θα απορροφήσουν τον ίδιο αριθμό άρα και την ίδια ποιότητα υποψηφίων;\nΜε αφορμή την επίσκεψη του κ.Γαβρόγλου στη Κρήτη, ναι έχουμε, το ΤΕΙ Κρήτης που είναι πράγματι το καλύτερο της χώρας, το πρωτοποριακό Πανεπιστήμιο Κρήτης και το εξελισσόμενο Πολυτεχνείο Κρήτης που δεν πρέπει να υποβαθμιστούν, ούτε να ισοπεδωθούν. Πρέπει να αποκτήσουν χώρο για να αναπτυχθούν και να δημιουργήσουν μέσα από τη συνεργασία και τη συνέργεια μεταξύ τους αλλά και με το ΙΤΕ, το ΕΛΚΕΘΕ και βέβαια όλους τους αναπτυξιακούς φορείς του νησιού.\nΧρειάζεται μελέτη που θα λαμβάνει υπόψη τις παγκόσμιες και ευρωπαϊκές εξελίξεις και πλαίσιο Εθνικής Πολιτικής, με κριτήρια – προϋποθέσεις προτεραιότητες για να περάσουμε στην ενιαία τριτοβάθμια εκπαίδευση της επόμενης 20ετιας.


Επανακυκλοφόρησαν σε βινύλιο ΤΡΥΠΕΣ -ΞΥΛΙΝΑ ΣΠΑΘΙΑ – BLUES WIRE – KlainMain-ONLINE\nHome / Music / Επανακυκλοφόρησαν σε βινύλιο ΤΡΥΠΕΣ -ΞΥΛΙΝΑ ΣΠΑΘΙΑ – BLUES WIRE\nΕπανακυκλοφόρησαν σε βινύλιο ΤΡΥΠΕΣ -ΞΥΛΙΝΑ ΣΠΑΘΙΑ – BLUES WIRE\nBy KlainMain on January 28, 2014\nΈνα από τα κορυφαία ροκ συγκροτήματα της δεκαετίας του 1990 ήταν αναμφισβήτητα τα ΞΥΛΙΝΑ ΣΠΑΘΙΑ.\nΤα «Σπαθιά» ξεχώρισαν για τον ιδιαίτερο –προσωπικό- τους ήχο, από το πρώτο τους άλμπουμ το 1993 και συγκαταλέγονται ανάμεσα στους καλλιτέχνες που καθόρισαν το ελληνικό ροκ.\n11 χρόνια μετά τη διάλυσή τους, το 2003, η MLK και η ANO KATO RECORDS κυκλοφορούν μία ειδική συλλεκτική έκδοση βαρύ βινυλίου 180 γραμμαρίων, η οποία περιλαμβάνει 10 τραγούδια του θρυλικών «Σπαθιών» και απευθύνεται στους «ορκισμένους» οπαδούς τους.\nΑυστηρά περιορισμένη έκδοση 500 αριθμημένων βινυλίων\nINTERNATIONAL BLUES DUO meets BLUES WIRE 031 – TRULY INTERNATIONAL\nΤον Οκτώβριο του ‘88, οι International Blues Duo ήρθαν στην Ελλάδα για μια σειρά από συναυλίες. Αφήνοντας την Αθήνα, βρέθηκαν στη Θεσσαλονίκη, στο Pararlama club. Ήταν εκεί που συνάντησαν ένα από τα σημαντικότερα συγκροτήματα της σύγχρονης blues.\nΟι International Blues Duo και οι Blues Wire 031 συναντήθηκαν στο σταυροδρόμι του χρόνου και του χώρου. Συναντήθηκαν τυχαία. Όπως συμβαίνουν τα πιο όμορφα πράγματα στη ζωή.\nΌταν οι International Blues Duo συνάντησαν τους Blues Wire 031 το αποτέλεσμα ήταν «Πραγματικά Διεθνές», όπως δηλώνει ο τίτλος του δίσκου.\nΟ John Αγγελάτος μας διηγείται στο σημείωμά του όλη την ιστορία της μοναδικής αυτής ηχογράφησης:\nΣτο τέλος της νύχτας – πλησιάζοντας το ξημέρωμα – μεταξύ τσιγάρου και ζεστής σούπας ο Gary με ρώτησε αν ήξερα τι κάνει τους International Blues Duo «πραγματικά διεθνείς». Απάντησε ο ίδιος στην ερώτηση, γελώντας: “Ο Chris προέρχεται από τη Γερμανία, εγώ είμαι από τις ΗΠΑ και οι Blues Wire από την Ελλάδα. Είμαστε όλοι ένα σώμα. Αυτό κατάλαβα εγώ σήμερα. Θέλω οπωσδήποτε να κάνω ένα άλμπουμ μαζί τους”. Η μπάντα είχε τα ίδια συναισθήματα. Ο δίσκος ηχογραφήθηκε το ίδιο απόγευμα, σε μόλις 5 ώρες. Ήταν περισσότερο ένα jam- session παρά μία studio ηχογράφηση. Τα αυλάκια του δίσκου έχουν ψυχή πλέον. Δυναμώστε την ένταση όσο μπορείτε χωρίς να σας νοιάζει για τους γείτονες. Εδώ είναι οι International Blues Duo και οι Blues Wire 031. Ζωντανά Αληθινοί.\nTRULY INTERNATIONAL Κυκλοφορεί αποκλειστικά σε βινύλιο\nΑΥΣΤΗΡΑ ΠΕΡΙΟΡΙΣΜΕΝΗ ΕΚΔΟΣΗ 300 ΑΝΤΙΤΥΠΩΝ\nΤο πρώτο άλμπουμ του θρυλικού συγκροτήματος για πρώτη φορά σε βαρύ βινύλιο.\n29 χρόνια μετά την πρώτη του κυκλοφορία, η MLK και η ANO KATO RECORDS επανεκδίδουν το ιστορικό άλμπουμ σε μία συλλεκτική έκδοση 180 γραμμαρίων.\nΑυστηρά περιορισμένη έκδοση 1000 αριθμημένων βινυλίων, η οποία περιλαμβάνει ένθετο με τους στίχους των τραγουδιών


Η ΣΦΗΚΑ: Βλάκες ή ψεύτες;\nΚαι όταν λοιδορεί και μέμφεται ο κ. Δένδιας τον Τσίπρα (προσπαθώντας να ξεπλύνει το αίμα από τα δικά του χέρια), μέμφεται και λοιδορεί την Αριστερά. Που ο Τσίπρας έχει πάρει στον λαιμό του. Διότι απέχει ακόμα η ημέρα που στα μάτια του πολύ κόσμου ο Τσίπρας και το παρεάκι του θα έχουν αποσυνδεθεί απ’ την Αριστερά, χωρίς πια να τη μαγαρίζουν.\nΟμως έως τότε θα έχουν φέρει πανηγυρικά τον κ. Μητσοτάκη στην εξουσία.\nΟμως, η ψευτιά και η βλακεία πάνε μαζί. Είπε ο Τσίπρας για να κατευνάσει την (τρομερά) μήνιν των Οικολόγων ότι δεν θα πουλήσουν τα νερά, ότι θα τηρηθεί το Σύνταγμα! Ποιο Σύνταγμα; Των Μνημονίων; Ή μήπως προβλέπει το ελληνικό Σύνταγμα Υπερταμεία, ήγουν Ταμεία Κατοχικά; Προβλέπει Κόφτες; Προβλέπει ασιτία; Ο Τσίπρας δεν έλεγε ότι η πρώτη πρόνοια του Συντάγματος είναι η προάσπιση των δικαιωμάτων του λαού στην ελευθερία, την εργασία και την ασφάλεια;\nΠροβλέπει το Μνημόνιο του Τσίπρα, γνωστόν και ως «όλες οι λέξεις του Συντάγματος», ότι η αξιοποίηση αυτών των αξιών μπορεί να επισυμβεί διά της ιδιωτικοποίησης, της μετοχοποίησης, της πώλησης, της μίσθωσης, της παραχώρησης, της χρήσης, της ανάθεσης, της διαχείρισης, της τιτλοποίησης απαιτήσεων; - τα ξέρει αυτά ο Τσακαλώτος ή τα ελληνικά του είναι το ίδιο γελοία με τα αγγλικά του Τσίπρα;\nΚαι τέλος, τι είναι εκείνοι οι «αριστεροί» όπως η κυρία Αντα Ψαρρά στην ταλαίπωρη (από την κυρία Αννα Ψαρρά) «Εφημερίδα των Συντακτών», που κόπτονται για το ήθος των Κουίσλιγκ εκείνων που θα αναλάβουν θέση στο Υπερταμείο ή αλλιώς Κατοχικό Ταμείο, όπως η κυρία Ολγα Χαρίτου και οι κ.κ. Γιώργος Σταμπουλής και Γιώργος Ταβλάς; Πόσο βλαξ μπορεί να είναι κάποιος όταν δεν νοιάζεται που υπάρχουν Κουίσλιγκ, αλλά κόπτεται να είναι ο Κουίσλιγκ ηθικός; Ή μήπως οι Ελληνες που θα συνεργασθούν με τους δανειστές για τη λεηλασία της λαϊκής περιουσίας είναι κάτι καλύτερο από Κουίσλιγκ ή ταγματαλήτες;\nΠρος τον κ. Δημήτρη Τρίμη, που τώρα εργάζεται στο μέρος εκείνο της «Εφημερίδας των Συντακτών» που διευθύνει η κυρία Ψαρρά - στους υπόλοιπους εκλεκτούς συναδέλφους της αγαπητής εφημερίδας τα σέβη μου και τον χαιρετισμό μου.\nΚύριε Τρίμη, μπορείτε να υπηρετείτε όσο και όπως θέλετε τους νεόκοπους μνημονιακούς, αλλά ούτε ο Χριστός δεν αγοράζει Σπίρτζη. Μπορείτε επίσης να «αγωνίζεσθε» μαζί με τον κ. Κατρούγκαλο για να φάει η καταρρέουσα Ντόυτσε Μπανκ το Ταμείο των δημοσιογράφων όπως και τα Ταμεία όλων των κλάδων, όμως δεν είναι λίγοι πλέον όσοι έχουν πάρει χαμπάρι τον διαβρωτικό ρόλο των «Ιών» και για την Αριστερά και για την πατρίδα.\nΑναρτήθηκε από Christos Sioulas στις 9:04:00 π.μ.


5 + 1 λύσεις για οικονομικότερες εκδηλώσεις - MICE\nHome » BLOG » 5 + 1 λύσεις για οικονομικότερες εκδηλώσεις\n5 + 1 λύσεις για οικονομικότερες εκδηλώσεις\nΟι περιορισμοί στον προϋπολογισμό και οι υψηλές προσδοκίες των πελατών είναι ο πονοκέφαλος του οργανωτή. Ωστόσο, απαιτήσεις – εκ πρώτης όψεως – μη υλοποιήσιμες, μπορούν να γίνουν εφικτές, όταν δίνεται προσοχή από την αρχή και στην παραμικρή λεπτομέρεια.\n1. Εναλλακτικές λύσεις\nΜία έρευνα αγοράς, πριν κλείσετε συμφωνίες με προμηθευτές μπορεί να σας εξασφαλίσει μία επικερδή προσφορά ή έστω να σας καθησυχάσει για τη σωστή επιλογή σας. Επίσης, η επιλογή περιόδων με χαμηλή ζήτηση, σας εξασφαλίζει και καλύτερες τιμές στις συμφωνίες σας.\n2. Προσωπικό και εξοπλισμός του χώρου\nΗ διαθεσιμότητα προσωπικού για την υποδοχή, την εξυπηρέτηση και την κάλυψη τεχνικών αναγκών από τον ίδιο το χώρο, σε συνδυασμό με την παροχή φωτισμού, επίπλων ακόμη και διακοσμητικών αντικειμένων, μπορεί να σας εξασφαλίσει ένα οικονομικότερο πακέτο. Τέτοιες συμφωνίες, όχι μόνο μπορεί να αποτελέσουν σωτήρια λύση για τον προϋπολογισμό σας, αλλά και να σας γλιτώσουν από διαδικασίες χρονοβόρες και δαπανηρές, όπως η ενοικίαση εξοπλισμού και η εύρεση προσωπικού. Όσον αφορά στη διακόσμηση, καλό θα ήταν, όταν διαπραγματεύεστε την τιμή του χώρου, να εντάξετε στο κόστος του έπιπλα και διακοσμητικά στοιχεία (τραπεζομάντηλα, λουλούδια), που βρίσκονται ήδη στη διάθεση του ξενοδοχείου και που θα σας απαλλάξουν από τον κόπο και τα έξοδα περιττών αγορών.\n3. Φουσκωμένος προϋπολογισμός\nΣτον προϋπολογισμό καλό είναι να συμπεριλαμβάνεται και ένα έξτρα 10% στα υπολογιζόμενα έξοδα της εκδήλωσης, ώστε να καλύπτονται απρόοπτα, όπως υπερωρίες προσωπικού, ακυρώσεις, αντικατάσταση ελαττωματικού εξοπλισμού.\n4. Αναλυτικό συμβόλαιο\nΕίναι σημαντικό να γίνουν όλες οι διαπραγματεύσεις εξ αρχής, ώστε να είναι ξεκάθαρο, τι συμπεριλαμβάνεται και τι όχι στην τιμή του χώρου, όπως μεταφορά από και προς το αεροδρόμιο, ώρα check-in και checkout. Επίσης, όλες οι πιθανές χρεώσεις πρέπει να αναφέρονται αναλυτικά στο συμβόλαιο, ενώ στο το τέλος του συμβολαίου πρέπει να υπογραμμίζεται, ότι δεν υπάρχουν επιπλέον χρεώσεις, ώστε να αποφευχθούν δυσάρεστες εκπλήξεις, μετά το πέρας της εκδήλωσης. Ακόμη, καλό θα ήταν να έχει προσυμφωνηθεί ότι, όσο νωρίτερα ακυρωθεί η εκδήλωση, τόσο λιγότερα θα πληρώσετε.\n5. Συνεργασία με παράλληλες εκδηλώσεις\nΣτην περίπτωση, που διεξάγονται στο χώρο και άλλες εκδηλώσεις, μπορεί να γίνει κάποιου είδους συνεργασία για μείωση εξόδων, όπως η επιλογή του ίδιου μενού στα γεύματα.\n6. Προσοχή στα οπτικοακουστικά\nΗ ενοικίαση περισσότερων οπτικοακουστικών συστημάτων από όσα πραγματικά χρειάζεται η εκδήλωση (οθόνες, μικρόφωνα κλπ.), όχι μόνο σημαίνει περισσότερα έξοδα, αλλά και ανάγκη για περισσότερους τεχνικούς για τη χρήση τους.


Lefkada Villas, Lefkada Accommodation, Lefkada Apartments, Villas Alseides | Accommodation Lefkada Villas\nΔιακοπές στο νησί των Ποιητών\nΟι “Alseides Villas”, βρίσκονται στα Χορτάτα, χωριό στην δυτική πλευρά του Λευκάδας, σε μια καταπράσινη τοποθεσία, με θεά το απέραντο γαλάζιο του Ιονίου και το υπέροχο ηλιοβασίλεμα του! Είναι χτισμένες εξ ολοκλήρου από πέτρα, πλήρως εξοπλισμένες ενώ η κάθε μια διαθέτει ιδιωτική πισίνα.\nΟι βίλες είναι δύο επιπέδων (μεζονέτες) και διαθέτουν δύο υπνοδωμάτια, δύο μπάνια, στήλες υδρομασάζ, πλήρως εξοπλισμένη κουζίνα, τραπεζαρία, σαλόνι, επιπλωμένη βεράντα και ασύρματο ιντερνέτ. Στις παροχές συμπεριλαμβάνεται και ιδιωτικός χώρος στάθμευσης.\nΟι καλύτερες διακοπές που έχουμε κάνει. Προτείνουμε σε όλους να επιλέξουν τις βίλες «Alseides» για την διαμονή τους στην Λευκάδα. Εμείς το κάναμε, και νιώθουμε τυχεροί!\nΝίκος & Λένα Θεσσαλονίκη\nΣας ευχαριστούμε θερμά για την φιλοξενία, την ευγένεια και τις υπέροχες στιγμές που μας χαρίσατε! Πραγματικά απολαύσαμε τις διακοπές μας στην Λευκάδα και αυτό χάρη σε εσάς! Εις το επανιδείν.\nΗ επιλογή της βίλας σας για την διαμονή μας στην Λευκάδα, αποδείχθηκε η καλύτερη! Πραγματικά περάσαμε τέλεια και σίγουρα θα επισκεφτούμε ξανά και ξανά το νησί σας!\nΑποστόλης & Άννα Λαμία\nΔιεύθυνση: Χορτάτα Λευκάδας


Καλώδιο HDMI με Ethernet Sharkoon Reference 7,5 μέτρων\nΕνημερώστε κάποιον φίλο σας γι'αυτό το καλώδιο HDMI.\nΚΑΤΑΛΟΓΟΣ » SHAR.0592\nΚωδικός ITsmart: SHAR.0592\nΜοντέλο: Reference 7.5m\nEAN barcode: 4044951009831\nΕγγύηση ικανοποιητικής λειτουργίας 30 ημερών και εγγύηση κατασκευαστή 30 ετών.\nΑπολαύστε εξαιρετικά γρήγορη και καθαρή μετάδοση σήματος από την πηγή με τη σειρά καλωδίων HDMI® REFERENCE! Η σχεδίαση κορυφαίας ποιότητας των καλωδίων REFERENCE διατηρεί το καλώδιο ανεπηρέαστο από εξωτερικές και εσωτερικές παρεμβολές. Το υψηλής ποιότητας, διπλής θωράκισης καλώδιο και τα μεγάλα μεταλλικά βύσματα εκμηδενίζουν αποτελεσματικά τις εξωτερικές παρεμβολές. Ο επίπεδος σχεδιασμός του καλωδίου εμποδίζει τις εσωτερικές παρεμβολές λόγω της αλληλεπίδρασης των εσωτερικών καλωδίων - ειδικότερα της γραμμής crosstalk. Μέσα στην επίπεδη ταινία τα εσωτερικά καλώδια έχουν μεγαλύτερη απόσταση μεταξύ τους, οπότε και μεταφέρουν αδιατάραχτο, καθαρό σήμα HDMI®. Επιπλέον, τα εσωτερικά καλώδια καλύπτονται με ασήμι υψηλής καθαρότητας, ώστε να καλύπτονται ενδεχόμενα κενά στη δομή του χαλκού και η αγωγιμότητα να βελτιώνεται περαιτέρω.\nΤο καλώδιο REFERENCE διατίθεται σε κομψή θήκη φιλμ και συνοδεύεται από κάποια πρόσθετα. Ως δώρο, θα λάβετε ένα αποκλειστικό USB stick 2GB με μορφή βύσματος HDMI. Συμπεριλαμβάνονται επίσης διαφορετικά χρωματιστά δεματικά καλωδίων velvro και πανάκι καθαρισμού με μικροΐνες, ώστε οι συσκευές του home theatre σας να γυαλίζουν πάντα.\nΚάθε καλώδιο REFERENCE φέρει μοναδικό σειριακό αριθμό και υπόκειται σε εξαντλητικά τεστ πριν τη διάθεσή του στο εμπόριο. Συνοδεύεται από εγγύηση ικανοποιητικής λειτουργίας 30 ημερών και εγγύηση κατασκευαστή 30 ετών.\nΠροστατευτική θήκη με σχεδίαση θήκης φιλμ.\nUSB stick 2GB με σχεδίαση βύσματος HDMI.\nΠανάκι καθαρισμού με μικροΐνες.\n6 δεματικά velcro με ετικέτες συσκευών.\nΧάρτης επισκόπησης συσκευών για τα δεματικά velcro.


Φωτιές στην Εύβοια - Πρόεδρος πυροσβεστών: Θα οριοθετηθεί σήμερα η πυρκαγιά\nNewsIT Τοπικα Νεα Φωτιες στην Ευβοια – Προεδρος πυροσβεστων: Θα οριοθετηθει σημερα η πυρκαγια\nΦωτιές στην Εύβοια – Πρόεδρος πυροσβεστών: Θα οριοθετηθεί σήμερα η πυρκαγιά\nΓια έβδομη ημέρα, η Εύβοια καίγεται από τις φωτιές που μαίνονται στο βόρειο τμήμα του νησιού. Η κατάσταση παραμένει δύσκολη, καθώς υπάρχουν μικρά και μεγάλα ενεργά μέτωπα φωτιάς, ενώ αυτή την ώρα επιχειρούν και τα εναέρια μέσα.\nΟ πρόεδρος της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος, Δημήτριος Σταθόπουλος, μίλησε το πρωί της Δευτέρας (9/8) για τα πύρινα μέτωπα στην Εύβοια και την τιτάνια μάχη των πυροσβεστών. Μάλιστα, εκτίμησε ότι η φωτιά θα οριοθετηθεί σήμερα.\nΠυροσβέστες από όλη την Ελλάδα, όπως είπε ο Δημήτριος Σταθόπουλος, όλες αυτές τις μέρες πήγαιναν στα πύρινα μέτωπα και επιχειρούσαν για ώρες, εξαντλημένοι, χωρίς νερό. Τόνισε επίσης ότι στην Εύβοια υπήρχαν συνεχώς ενισχύσεις από την πυροσβεστική αλλά και τη βοήθεια από το εξωτερικό.\n«Θέλουμε να αποφύγουμε να έχουμε μια καινούρια πολυδιάσπαση», επεσήμανε.\nΤέλος, ανέφερε πως ο επιχειρησιακός συντονιστής κρίνει, ανάλογα με τις πληροφορίες που έχει, πού θα στείλει τις δυνάμεις.\nΣυγκλονιστικές είναι οι εικόνες της επόμενης μέρας στην Εύβοια μετά την επέλαση της φωτιάς. Η πυρκαγιά έχει καταστρέψει ήδη χιλιάδες στρέμματα δάσους, ενώ δεκάδες σπίτια παραδόθηκαν στις φλόγες.


Έλκη Ποδιών | Κλινικά Χαρακτηριστικά, Αίτια & Θεραπεία\nΤι είναι τα Έλκη ποδιών\nΩς έλκη των ποδιών ορίζονται οι ανοικτές πληγές στα πόδια. Μπορεί να εμφανιστούν έπειτα από κάποιον τραυματισμό στη γάμπα ή το πόδι, ο οποίος προκαλεί σχίσιμο στο δέρμα. Ωστόσο, αν ο οργανισμός υποφέρει από κάποιο υποκείμενο πρόβλημα, δεν επέρχεται η επούλωση της περιοχής του σχισίματος. Αντιθέτως, η πληγή μπορεί ακόμη και να αυξηθεί σε μέγεθος. Με αποτέλεσμα να μολυνθεί και να δημιουργηθεί ένα χρόνιο ή άτονο έλκος.\nΈνα έλκος μπορεί να χαρακτηρίζεται ως μία ρηχή κόκκινη πληγή που εντοπίζεται μόνο στην επιφάνεια του δέρματος. Δεν αποκλείεται, όμως, να είναι και πολύ βαθύ. Ένα βαθύ έλκος μπορεί να εξαπλωθεί στους τένοντες, στα οστά και να επηρεάσει κι άλλες δομές του σώματος.\nΕνδεχόμενες επιπλοκές Έλκους\nΣε περίπτωση που ένα έλκος υποστεί μόλυνση και δεν αντιμετωπιστεί έγκαιρα, δύναται να εξελιχθεί σε απόστημα, σε λοίμωξη του δέρματος, του υποκείμενου λίπους και των οστών, ακόμη και σε γάγγραινα.\nΣε ποιους εμφανίζονται συχνότερα τα Έλκη των ποδιών\nΤα έλκη των κάτω μελών επηρεάζουν συχνότερα τους ηλικιωμένους και τους πάσχοντες από διαβήτη. Σε άτομα με διαβήτη, μάλιστα, οι πιο σοβαρές λοιμώξεις ποδιού, που απαιτούν ακρωτηριασμό μέρους των δαχτύλων ή της κνήμης, ξεκινούν από έλκος ποδιού.\nΕπίσης, τα άτομα που διατρέχουν μεγαλύτερο κίνδυνο εμφάνισης ελκών στα πόδια είναι αυτά που παρουσιάζουν προβλήματα υγείας, όπως περιφερική νευροπάθεια, ανωμαλίες στα οστά ή τους μυς των ποδιών, αθηροσκλήρυνση και φαινόμενο Raynaud.\nΣυμπτώματα Έλκους ποδιών\nΤα έλκη των ποδιών έχουν την όψη μίας κόκκινης στρογγυλής πληγής στο δέρμα. Τα περισσότερα εντοπίζονται στην πλευρά ή στο κάτω μέρος του ποδιού πέριξ του αστραγάλου ή στην κορυφή και στην άκρη ενός δακτύλου και συνήθως η πληγή περιβάλλεται από σκληρό δέρμα.\nΜερικές φορές, παράγονται δύσοσμα υγρά από κάποια άτονα έλκη κνημών. Η κατάσταση αυτή ευνοεί την εξάπλωση των βακτηρίων, με αποτέλεσμα να αυξάνεται ο κίνδυνος λοίμωξης του δέρματος και του υποδορίου λίπους.\nΚλινικά χαρακτηριστικά Φλεβικών Ελκών\nΤα φλεβικά έλκη αποτελούν την πιο συχνή μορφή ελκών και αναπτύσσονται κυρίως στην εσωτερική πλευρά της κνήμης λίγο πιο πάνω από τον αστράγαλο. Όπου η φλεβική πίεση είναι μέγιστη και παρατηρούνται μεγάλες διατιτρώσες φλέβες. Μπορεί να προκληθεί πρήξιμο στην κνήμη και ευαισθησία κατά το άγγιγμα. Παρατηρείται, μάλιστα, έντονη φαγούρα και ξηροδερμία γύρω από την προσβληθείσα περιοχή.\nΤο δέρμα μπορεί να αποκτήσει μία κοκκινωπή ή σκούρα καφέ υπέρχρωση και περιοχές με λευκή ατροφία, ενώ επέρχεται και λιποδερματοσκλήρυνση. Η λιποδερματοσκλήρυνση αποτελεί μία κατάσταση κατά την οποία προκύπτει ίνωση στο δέρμα και στο υποδόριο λίπος, ως συνέπεια της χρόνιας φλεβικής στάσης. Μερικά φλεβικά έλκη χαρακτηρίζονται από έντονο πόνο, ειδικότερα σε περιπτώσεις ανάπτυξης λοίμωξης στους γύρω ιστούς.\nΚλινικά χαρακτηριστικά Αρτηριακών Ελκών\nΤα αρτηριακά έλκη εμφανίζονται συνήθως στο κατώτερο τμήμα της κνήμης και το πόδι. Το πόδι είναι συχνά κρύο και αναλόγως της θέσης στην οποία βρίσκεται, μπορεί να χαρακτηρίζεται από λευκή ή κόκκινη-ιώδη, γυαλιστερή εμφάνιση. Στο αριστερό κάτω άκρο, μάλιστα, παρατηρείται κρίσιμη ισχαιμία με γαγγραινώδεις αλλοιώσεις.\nΤα αρτηριακά έλκη συνήθως προκαλούν έντονο πόνο και ταλαιπωρούν τα άτομα, ειδικότερα τις βραδινές ώρες. Αρκετές φορές, ο πόνος υποχωρεί, όταν τα πόδια είναι τοποθετημένα σε χαμηλότερη θέση από το σώμα.\nΚάθε φορά που κινούνται οι μύες της γάμπας ενισχύουν την άντληση αίματος προς την καρδιά. Ενώ κάποιες βαλβίδες εμποδίζουν το αίμα να γυρίσει προς τα πίσω. Αν υπάρξει κάποια δυσλειτουργία αυτών των βαλβίδων, το αίμα ρέει προς τα πίσω και αυξάνει την πίεση στις φλέβες. Το γεγονός αυτό μπορεί να οδηγήσει σε αύξηση του μεσοκυττάριου υγρού, με αποτέλεσμα να προκληθεί οίδημα και πάχυνση και αλλοίωση του δέρματος.\nΑρτηριακά ή Ισχαιμικά έλκη\nΟι αρτηρίες των κάτω μελών μεταφέρουν το αίμα στις γάμπες και τα πόδια. Αν παρατηρηθεί στένωση των αρτηριών, συνήθως λόγω αθηροσκλήρυνσης, τότε περιορίζεται σημαντικά η κυκλοφορία του αίματος στο πόδι. Αυτό προκαλεί ως συνέπεια τη μείωση παροχής οξυγόνου και θρεπτικών ουσιών από τους ιστούς του ποδιού. Κατ’ αυτόν τον τρόπο, προκαλείται νέκρωση του ιστού και αναπτύσσονται έλκη, διότι το δέρμα γίνεται επιρρεπές σε σχισίματα, ενώ περιορίζεται η δυνατότητα επούλωσης.\nΝευροπαθητικά ή Νευροτροφικά έλκη\nΟι ασθενείς με Διαβήτη παρουσιάζουν έλκη κατά τη διάρκεια της ζωής τους σε ποσοστό 15%. Αυτά είναι γνωστά ως νευροπαθητικά έλκη και συναντώνται συνήθως στο πέλμα και τα δάχτυλα. Ο σακχαρώδης διαβήτης μπορεί να προκαλέσει φθορά των νεύρων, με αποτέλεσμα να μη μπορεί να γίνει έγκαιρα αντιληπτός από τα άτομα ένας μικροτραυματισμός στα πόδια. Ενώ ταυτόχρονα αυξάνει την πιθανότητα αθηροσκλήρυνσης. Επίσης, το κάπνισμα, η κακή διατροφή, η ελλιπής φροντίδα των ποδιών ή μια εσφαλμένη φαρμακευτική αγωγή μπορεί να επιβαρύνουν ακόμη περισσότερο τα διαβητικά έλκη.\nΈλκη εκ κατακλίσεως ή Έλκη πίεσης\nΜία άλλη ειδική κατηγορία άτονων ελκών αποτελούν τα λεγόμενα έλκη πίεσης ή έλκη εκ κατακλίσεως, που οφείλονται σε μακροχρόνια πίεση ενός κάποιου συγκεκριμένου σημείου του σώματος. (π.χ. πτέρνα, αχίλλειος τένοντας, κοκκυγική περιοχή). Επηρεάζουν συνήθως τα άτομα που παρουσιάζουν κινητικές δυσκολίες ή παραμένουν κατάκοιτα, χωρίς να εμφανίζουν υποχρεωτικά αγγειακή πάθηση ή διαβητική νευροπάθεια.\nΔιάγνωση της αιτίας του Έλκους\nΜπορεί να διενεργηθεί υπερηχογράφημα triplex αγγείων για τους ασθενείς με φλεβικά ή αρτηριακά έλκη. Ενώ για τα αρτηριακά έλκη είναι πολύ πιθανό το ενδεχόμενο να χρειαστούν περαιτέρω εξετάσεις, όπως αξονική αγγειογραφία ή ψηφιακή αγγειογραφία. Το λεπτομερές ιατρικό ιστορικό, επίσης, παρέχει λεπτομερείς πληροφορίες και συμβάλλει στη σωστή διάγνωση.\nΌσο πιο νωρίς αντιμετωπιστεί το πρόβλημα, τόσο ευκολότερα επιτυγχάνεται κάθε είδους θεραπεία. Μερικές φορές μπορεί να χρειαστεί αντιβιοτική αγωγή στη θεραπεία των ελκών, ειδικά αν υπάρχουν σημεία λοίμωξης στο περιβάλλον δέρμα και ιστούς.\nΗ θεραπεία του φλεβικού έλκους στοχεύει στη μείωση της υψηλής πίεσης στις φλέβες των ποδιών και στην εξάλειψη του έλκους. Τα φλεβικά έλκη μπορούν να αντιμετωπιστούν με τη βοήθεια της συμπίεσης των κάτω άκρων και της φροντίδας των πληγών. Επιπλέον, η ανύψωση των ποδιών το βράδυ και η μείωση του βάρους μπορούν να περιορίσουν τα δυσάρεστα συμπτώματα των φλεβικών ανωμαλιών. Ενώ μία διαβαθμισμένη πιεστική περίδεση αποτελεί βασική θεραπευτική μέθοδο των φλεβικών ελκών.\nΣτα αρτηριακά έλκη, αυτό που αποτελεί βασική μέριμνα είναι η αύξηση της ροής αίματος προς το πόδι. Κάτι τέτοιο μπορεί να επιτευχθεί μέσω της εγχείρησης της αρτηριακής παράκαμψης [bypass] και της τοποθέτησης μοσχεύματος ή με αγγειοπλαστική με μπαλόνι. Αν η κυκλοφορία του αίματος είναι καλή, μπορεί να πραγματοποιηθεί επιτυχής καθαρισμός του έλκους του ποδιού με μια διαδικασία που αποκαλείται απόξεση. Πρόκειται για ένα χειρουργικό καθαρισμό κατά τον οποίο αποκόπτεται ο παθολογικός ιστός και αφαιρείται οποιαδήποτε σκληρή επιδερμίδα. Κατόπιν, εφαρμόζεται ένας επίδεσμος. Χρειάζονται τακτικές επισκέψεις στο γιατρό, προκειμένου να εξεταστεί και να καθαριστεί η περιοχή.\nΆλλες θεραπευτικές προσεγγίσεις περιλαμβάνουν τη χρήση τοπικών ανασυνδυασμένων αυξητικών παραγόντων, ισοδύναμα υποκατάστατα του δέρματος (ή κυτταρικές θεραπείες) και από του στόματος πεντοξιφυλλίνη. Επίσης, αρκετές φορές, ενδείκνυνται οι ανασυνδυασμένοι αυξητικοί παράγοντες, όπως ο ανασυνδυασμένος ανθρώπινος αιμοπεταλιακός αυξητικός παράγοντας (rh-PDGF) και τα ισοδύναμα υποκατάστατα του δέρματος.\nΗ σύγχρονη Ιατρική προσέγγιση, η οποία ερευνά τις πραγματικές αιτίες που προκαλούν τα Έλκη Ποδιών, εστιάζει στη βελτίωση της υγείας και στην αύξηση της ποιότητας ζωής των ασθενών. Χρησιμοποιεί τις πιο σύγχρονες θεραπείες και πρωτόκολλα και διαφοροποιείται ως προς την προσέγγιση στα εξής:\nΟ ασθενής συμπληρώνει ένα ιατρικό ιστορικό, το οποίο εξετάζει το σύνολο των παραγόντων που ενοχοποιούνται ο καθένας ξεχωριστά ή σε συνδυασμό μεταξύ τους για την εμφάνιση του Έλκους Ποδιών. Επιπλέον, πραγματοποιούνται εξειδικευμένες μοριακές εξετάσεις, μέσα από τις οποίες ανευρίσκονται τα αίτια που προκαλούν τα Έλκη Ποδιών, σε επίπεδο κυττάρου.\nΒάσει των ευρημάτων, διαμορφώνονται αποκλειστικά εξατομικευμένα ιατρικά πρωτόκολλα που αντιμετωπίζουν και αποκαθιστούν τα αίτια που προκαλούν τη νόσο. Η αντιμετώπιση, δηλαδή, είναι αιτιολογική και όχι συμπτωματική. Οι ιατρικές αγωγές που δίνονται είναι εξατομικευμένες κι ο ασθενής τις προμηθεύεται από επιλεγμένα φαρμακεία.\nΗ πορεία της νόσου εξετάζεται σε μηνιαία βάση και οι αγωγές παραμετροποιούνται με γνώμονα το σύνολο των συμπτωμάτων και άλλων βιοχημικών δεικτών. Κατ’ αυτόν τον τρόπο, βελτιστοποιείται ο χρόνος θεραπείας και επιτυγχάνεται το καλύτερο δυνατό αποτέλεσμα.\nΚαταλυτικό ρόλο στην αιτιολογική αυτή προσέγγιση και αντιμετώπιση του Έλκους Ποδιών παίζει η συμμόρφωση του ασθενούς στη θεραπευτική αγωγή. Χρειάζεται πειθαρχία και αυστηρή τήρηση του εκάστοτε εξατομικευμένου ιατρικού πρωτοκόλλου, καθώς και του συνόλου των οδηγιών που θα λαμβάνει από την Ιατρική Ομάδα.


έφηβος milf λεσβία cosplay σεξ βίντεο [Ετικέτα] | CosXplay.com\nέφηβος milf λεσβία Cosplay Φύλο\nGirlfriendsfilms Innocent Girl Lacy Lennon για πρώτη φορά σε ένα πορνείο\nΨάχνατε για έφηβο milf λεσβία cosplay βίντεο και έχουμε υπέροχα νέα για εσάς. Θα βρείτε πολλά υπέροχα έφηβα milf λεσβιακά βίντεο με τα αγαπημένα σας cosplayσε αυτό το τμήμα. Δεν είναι εύκολο να βρείτε ποιοτικό έφηβο milf λεσβία cosplay κλιπ μέσω του Διαδικτύου. Αλλά εργαζόμαστε σκληρά για να βρούμε όλα τα καλύτερα βίντεο, ώστε να μπορείτε να τα παρακολουθήσετε σε ένα μόνο μέρος - CosXplay.com! Αυτή η ετικέτα είναι αρκετά δημοφιλής επειδή πολλοί άνθρωποι αρέσουν στον έφηβο milf λεσβία, και δεν αποτελεί έκπληξη. Πείτε μας πώς σας αρέσουν αυτά τα βίντεο και μην διστάσετε να αφήσετε ένα σχόλιο. Όλοι οι παίκτες λατρεύουν να βλέπουν τα αγαπημένα τους cosplayμε κοστούμια των αγαπημένων τους χαρακτήρων. Και αυτό μπορείτε να περιμένετε σε όλες τις κατηγορίες και τις ετικέτες, συμπεριλαμβανομένων των εφήβων milf λεσβιακή ετικέτα. Και αν είστε ένας από αυτούς τους παίκτες, θα εκτιμήσετε αυτήν την αποκλειστική επιλογή.


Domestic Pig - Γεγονότα, δίαιτα και πληροφορίες για κατοικίδια - Των Ζώων\nο οικόσιτος χοίρος εκτρέφεται για το κρέας που ονομάζεται χοιρινό. Τα προϊόντα από χοιρινό κρέας περιλαμβάνουν λουκάνικο, μπέικον και ζαμπόν. Το κεφάλι ενός χοίρου μπορεί να χρησιμοποιηθεί για την παρασκευή τυριού κεφαλής. Το Head Cheese δεν είναι τυρί, αλλά μάλλον ένα είδος κρέατος που είναι γνωστό ως «τερίνα» κρέατος από το κεφάλι ενός μοσχαριού ή χοίρου (μερικές φορές ένα πρόβατο ή αγελάδα) που διαφορετικά δεν θα θεωρούσε ελκυστικό.\nΤο «terrine» είναι μια ουσία που παρασκευάζεται το κρέας, κυρίως το κυνήγι και το κρέας ελαφιού. Εάν πατηθεί και ψύξει και βγει σε φέτες, γίνεται πατέ.\nκόκκινη μύτη pitbull ιδιοσυγκρασία\nΤο Head Cheese μπορεί επίσης να περιλαμβάνει κρέας από τα πόδια και την καρδιά. Συνήθως τρώγεται κρύο ή σε θερμοκρασία δωματίου ως μεσημεριανό κρέας. Μερικές φορές είναι επίσης γνωστή ως σουκμάμ, ειδικά αν τουρσί με ξύδι.\nΤο συκώτι, τα κοτόπουλα και άλλα παραπροϊόντα των χοίρων χρησιμοποιούνται επίσης ευρέως για τρόφιμα. Στα βιομηχανικά έθνη, η εγχώρια χοιροτροφία έχει μετατοπιστεί από την παραδοσιακή χοιροτροφία σε μεγάλης κλίμακας εντατικές χοιροτροφίες όπου το κρέας μπορεί να παραχθεί μαζικά. Αυτό είχε ως αποτέλεσμα χαμηλότερο κόστος παραγωγής, ωστόσο, πιο σημαντικά ζητήματα καλής μεταχείρισης των ζώων. Στις αναπτυσσόμενες χώρες και σε ορισμένα μέρη των ανεπτυγμένων χωρών, ο οικόσιτος χοίρος μεγαλώνει συχνά σε εξωτερικούς χώρους σε αυλές.\nΣε ορισμένες περιπτώσεις, οι χοίροι εκτρέφονται ακόμη και σε ανοιχτά χωράφια όπου επιτρέπεται να κάνουν τροφή. παρακολουθούνται από χοίρους, κυρίως βοσκούς για χοίρους.\nΕγχώριοι χοίροι ως κατοικίδια\nΟι χοίροι είναι γνωστό ότι είναι ευφυή ζώα και έχουν βρεθεί ότι είναι πιο εκπαιδευμένοι από τους σκύλους ή τις γάτες. Οι ασιατικοί χοίροι με γλάστρες, ένα μικρότερο υποείδος του κατοικιδίου χοίρου, έχουν κάνει δημοφιλή κατοικίδια ζώα στις Ηνωμένες Πολιτείες ξεκινώντας από το τελευταίο μισό του 20ού αιώνα.\nΟι τακτικοί οικιακοί χοίροι αγροκτήματος είναι επίσης γνωστό ότι διατηρούνται σε εσωτερικούς χώρους, αλλά λόγω του μεγάλου μεγέθους τους και των καταστροφικών τάσεων, συνήθως πρέπει να μετακινηθούν σε ένα υπαίθριο στυλό καθώς μεγαλώνουν.\nΟι περισσότεροι χοίροι επίσης φοβούνται να μαζευτούν, ωστόσο, συνήθως θα ηρεμήσουν όταν τοποθετηθούν πίσω στο πάτωμα.\nτι είναι peekapoo\nπωλούνται κουτάβια shitzu maltese mix


Squid Game: Η συνταγή για τα μπισκότα της σειράς-φαινόμενο του Netflix (video) | Ladytimes\nSquid Game: Η συνταγή για τα μπισκότα της σειράς-φαινόμενο του Netflix (video)\nΠώς να φτιάξετε τα μπισκότα του «Squid Game»\nΤο «Squid Game» η αλλιώς «Το Παιχνίδι του Καλαμαριού» σαρώνει παγκοσμίως.\nΗ νέα σειρά-φαινόμενο του Netflix που έρχεται από την Νότια Κορέα, ακολουθεί μερικές εκατοντάδες ανθρώπους που βρίσκονται σε δυσχερή οικονομική θέση. Αν και προέρχονται από διαφορετικές κοινωνικές ομάδες έχουν ένα μόνο κοινό. Τη φτώχεια και την δυστυχία, την καταστραμμένη ζωή.\nΑυτοί λοιπόν λαμβάνουν μια περίεργη, επικίνδυνη, αλλά ιδιαίτερα δελεαστική πρόκληση. Να διεκδικήσουν το απίστευτο έπαθλο των 45,6 δισ. γουόν (38,5 εκατ. δολαρίων). Την πρόκληση αποδέχονται 456 άνθρωποι. Για διαφορετικό λόγο ο καθένας.\nΟι δοκιμασίες που θα πρέπει να περάσουν για να κερδίσουν το έπαθλο μοιάζουν και είναι… παιχνιδάκι. Ή μήπως όχι;\nΟι 456 συμμετέχοντες καλούνται να δοκιμαστούν σε πασίγνωστα παραδοσιακά κορεάτικα παιχνίδια. Ωστόσο, όποιος δεν τα καταφέρει, δεν χάνει απλά μία πίστα, αλλά την ίδια του τη ζωή!\nPpopgi ή Dalgona\nΠολλοί είανι οι χρήστες του Tik Tok που ανεβάζουν βίντεο, στα οποία φτιάχνουν τα περίφημα ζαχαρένια μπισκότα του δεύτερου παιχνιδιού του Squid Game σε σχήμα τριγώνου, κύκλου, αστεριού και ομπρέλας.\nΗ παρασκευή τους είναι πολύ απλή και εύκολη.\nΘα χρειαστείς ένα αντικολλητικό τηγάνι, 500 γραμμάρια ζάχαρη (για δέκα μπισκότα), 20 γραμμάρια μαγειρική σόδα, αντικολλητικό χαρτί, ένα πιάτο (για να το ισιώσεις) και μικρά φορμάκια με τα σχήματα της επιλογής σου.\nΛιώνεις τη ζάχαρη σε ένα κατσαρολάκι, μέχρι να γίνει σιρόπι. Έπειτα, βγάζεις το κατσαρολάκι από το μάτι της κουζίνας και προσθέτεις τη μαγειρική σόδα. Συνεχίζεις το ανακάτεμα μέχρι η σόδα να διαλυθεί στο μείγμα. Ρίχνεις το μείγμα πάνω σε αντικολλητικό χαρτί και το «πατάς» με ένα πιάτο για να γίνει επίπεδο. Τέλος, επιλέγεις το σχήμα (κύκλο, αστέρι, τρίγωνο ή ομπρέλα) που θέλεις να «χτυπήσεις» πάνω του και παίζεις το παιχνίδι του Squid Game.\nI can’t give you tips on how to survive #squidgame but I can help you make #dalgonacandy #오징어게임 #squidgamenetflix #squidgamecandy #fyp #netflixkdrama


Τέλος οι ευκαιρίες για το Sunday Live! Η απόφαση για να το κόψουν και η συμφωνία με τους παρουσιαστές - News - Youweekly\nΤέλος οι ευκαιρίες για το Sunday Live! Η απόφαση για να το κόψουν και η συμφωνία με τους παρουσιαστές\nNews 22.02.2018 08:51\nΕλεύθερη πτώση, χωρίς αλεξίπτωτο η εκπομπή του Αμαρουσίου "Sunday Live Show".\nΙδιαίτερο προβληματισμό έχει προκαλέσει η κυριακάτικη εκπομπή που παρουσιάζουν ο Νίκος Μουτσινάς και η Ζέτα Μακρυπούλια. Συγκεκριμένα, το δεύτερο live του show σημείωσε χαμηλότερο ποσοστό σε σχέση με το πρώτο. Τι και αν έχουν γίνει κάποιες αλλαγές, η εκπομπή αδυνατεί να "κρατήσει" συντονισμένο το κοινό στους τηλεοπτικούς δέκτες. Διαβάστε παρακάτω...\nΔείτε ακόμη:Έγκυος η Τζένη Μπαλατσινού; Όλη η αλήθεια για την τέταρτη εγκυμοσύνη!\nΌπως σας είχαμε ενημερώσει πρώτοι εδώ στο , Youweekly.gr, ο Αντέννα σκέφτεται να προβεί στο κόψιμο της εκπομπής. Το τηλεοπτικό δίδυμο, συμφωνεί με αυτό, καθώς φοβάται για την εικόνα του. Την παραπάνω είδηση, επιβεβαίωσε η Real News, η οποία ανέφερε ότι παρόλο που γίνονται φιλότιμες προσπάθειες για την βελτίωση του προγράμματος, το κανάλι είναι προετοιμασμένο για τα χειρότερα.


Κωδικός προϊόντος: 1035789\nΚάθε εκτυπωτής που ανήκει στον στόλο σας ελέγχει τον κωδικό λειτουργίας του και αυτοεπισκευάζεται από επιθέσεις.\nΟι εξερχόμενες συνδέσεις δικτύου του εκτυπωτή σας ελέγχονται ώστε να διακόπτονται ύποπτα αιτήματα και κακόβουλο λογισμικό.\nΗ δραστηριότητα της μνήμης παρακολουθείται για συνεχή ανίχνευση και αναχαίτιση επιθέσεων.\nΤο υλικολογισμικό ελέγχεται αυτόματα κατά την εκκίνηση προκειμένου να καθοριστεί αν πρόκειται για αυθεντικό κώδικα που φέρει την ψηφιακή υπογραφή της HP.\nΧαμηλό κόστος, χαμηλή κατανάλωση ενέργειας\nΑφιερώστε λιγότερο χρόνο στην αντικατάσταση γραφίτη και περισσότερο χρόνο στην επιχείρησή σας. Επιλέξτε προαιρετικά δοχεία γραφίτη υψηλής χωρητικότητας.\nΕξοικονομήστε ενέργεια – οι έξυπνες λειτουργίες ενέργειας σάς προετοιμάζουν ώστε να εκτυπώνετε αμέσως και απενεργοποιούν τον εκτυπωτή σας όταν δεν χρησιμοποιείται.\nΟ εκτυπωτής αυτός χωράει σε περιορισμένους χώρους για να ενισχύει την απόδοση σχεδόν σε κάθε εργασιακό περιβάλλον.\nΈνας ολόκληρος στόλος στα χέρια σας\nΕλέγξτε κεντρικά το περιβάλλον εκτύπωσης με το HP Web Jetadmin – και αυξήστε την απόδοση της επιχείρησης σας.\nΑποκτήστε γνώση του κόστους των εκτυπώσεων, των συμπεριφορών και της χρήσης για καλύτερες επιδόσεις με αυτόν τον εκτυπωτή που βασίζεται στο cloud.\nΟρίστε πολιτικές διαμόρφωσης ασφάλειας και επαληθεύστε αυτόματα τις ρυθμίσεις για κάθε εκτυπωτή ΗΡ που διαθέτετε.\nΗ βελτιωμένη παραγωγικότητα συμβάλλει στην εξέλιξη της επιχείρησής σας\nΣαρώστε αρχεία απευθείας στο Microsoft® Office και το SharePoint, καθώς και σε email, USB και φακέλους δικτύου.\nΜην περιμένετε για την εκτύπωση των εγγράφων. Εκτυπώστε την πρώτη σελίδα σε μόλις 10 δευτερόλεπτα από τη λειτουργία αδράνειας.\nΤαχύτητα 1ης Ασπρόμαυρης Εκτύπωσης A4, ετοιμότητα: Σε μόλις 5,9 δευτερόλεπτα, A4, αδράνεια: Σε 10 δευτερόλεπτα\nΤαχύτητα Ασπρόμαυρης Εκτύπωσης A4, κανονική: Έως 43 σελ/λεπτό, A4, διπλής όψης: Έως 34 εικόνες/λεπτό\nΜηνιαίος Κύκλος Εργασιών Έως 150.000 σελίδες A4\nΠροτεινόμενος Μηνιαίος Κύκλος 2.000 έως 7.500\nΤροφοδοσία Χαρτιού Δίσκος 1 για διαφορετικά μεγέθη χαρτιού 100 φύλλων, δίσκοςεισόδου 2 550 φύλλων, αυτόματη εκτύπωση διπλής όψης\nΒάρος Χαρτιού Δίσκος 1: 60 έως 199 g/m². Δίσκος 2, 3: 60 έως 120 g/m²\nΠεριεχόμενα Συσκευασίας Εκτυπωτής HP LaserJet Enterprise M507dn; Φυλλάδιο κανονιστικώνπληροφοριών (αντικατάσταση CD); Φυλλάδιο αποσυσκευασίας; Οδηγόςεγκατάστασης; Καλώδιο τροφοδοσίας; Κάρτες εγγύησης; Φυλλάδιαυποστήριξης/λίστα αριθμών\nΒάρος 11,48 kg\nΔιαστάσεις L x W x H 418 x 376 x 299 mm\nToner HP No 89A Black CF289A\nΔημιουργήστε έγγραφα με επαγγελματική εμφάνιση χρησιμοποιώντας αυθεντικά δοχεία γραφίτη HP 89A CF289A LaserJet για τις εκτυπώσεις σας. Διατηρήστε την παραγωγικότητα χωρίς σπατάλη χρόνου και αναλωσίμων. Αυτά τα αξιόπιστα δοχεία έχουν σχεδιαστεί ειδικά για τον πολυλειτουργικό εκτυπωτή σας HP LaserJet.\n223,00 € 279,90 €


Καιρός: Χαμηλές θερμοκρασίες και βροχές - Πού αναμένονται τα φαινόμενα | Έθνος\nΕΛΛΑΔΑ 07.04.2020 08:38\nΤελευταία Ενημέρωση 07.04.2020 12:15\nΠαραμένουν οι θυελλώδεις άνεμοι 7-9 μποφόρ στο Αιγαίο\nΜέχρι και σήμερα θα συνεχίσει η κακοκαιρία με φαινόμενα στην ανατολική και κεντρική χώρα και κρύο ενώ, από αύριο τα πράγματα βελτιώνονται και από την Πέμπτη επιστρέφει σιγά σιγά η Άνοιξη. Σύμφωνα με τον μετεωρολόγο του OPEN TV, Κλέαρχο Μαρουσάκη, στη δυτική και βόρεια Ελλάδα αναμένονται τοπικές συννεφιές με διαστήματα ηλιοφάνειας από το μεσημέρι και μετά ενώ στην υπόλοιπη χώρα θα παραμείνει κλειστός ο καιρός με συννεφιές κατά τόπους αυξημένες και τοπικές βροχές, με λίγα χιόνια στα ορεινά και πολύ θυελλώδεις βοριάδες στο Αιγαίο.\nΣύμφωνα με την πρόγνωση της ΕΜΥ, στη Θεσσαλία, την ανατολική Στερεά, την Εύβοια, τις Σποράδες, τις Κυκλάδες, την Κρήτη, τα νησιά του ανατολικού Αιγαίου και τα Δωδεκάνησα βροχές, πιθανώς πρόσκαιρα ισχυρές στην Κρήτη. Παροδικές χιονοπτώσεις θα σημειωθούν στα ορεινά. Οι άνεμοι θα πνέουν βόρειοι βορειοανατολικοί, στα δυτικά 5 με 7, στα ανατολικά 7 με 9 και στο βόρειο Αιγαίο τοπικά 10 μποφόρ. Η θερμοκρασία θα παραμείνει σε χαμηλά για την εποχή επίπεδα. Παγετός θα σημειωθεί κατά τόπους στα βόρεια ηπειρωτικά τις βραδινές ώρες.\nΚαιρός: Νεφώσεις με βροχές και κυρίως στα Δωδεκάνησα σποραδικές καταιγίδες. Τα φαινόμενα από το μεσημέρι θα εξασθενήσουν και στα βόρεια βαθμιαία ο καιρός θα βελτιωθεί.Ανεμοι: Από βόρειες διευθύνσεις 6 με 8 και στα βόρεια 9 με 10 μποφόρ. Θερμοκρασία: Από 10 έως 18 βαθμούς Κελσίου. Στα βόρεια 3 με 5 βαθμούς χαμηλότερη.\nΚαιρός: Νεφώσεις με βροχές και στα ορεινά χιονοπτώσεις (ενδεικτικό υψόμετρο 900 μέτρα).ωAνεμοι: Από βόρειες διευθύνσεις 6 με 8 μποφόρ.ωΘερμοκρασία: Από 07 έως 13 βαθμούς Κελσίου.\nΚαιρός: Λίγες νεφώσεις πρόσκαιρα αυξημένες τις πρωινές ώρες και βαθμιαία αίθριος. Aνεμοι: Από βόρειες διευθύνσεις 3 με 5 μποφόρ. Θερμοκρασία: Από 07 έως 14 βαθμούς Κελσίου.


ΦΩΣ 24: Έρχεται η πρώτη beta έκδοση των Windows 8?\nΈρχεται η πρώτη beta έκδοση των Windows 8?\nΣύμφωνα με την πλέον πρόσφατη φήμη, η Microsoft ετοιμάζεται να ξεκινήσει την ανάπτυξη της πρώτης έκδοσης beta για τα επερχόμενα Windows 8. Οι πληροφορίες, μάλιστα, λένε ότι η πρώτη build θα είναι έτοιμη κάποια στιγμή προς τα τέλη του μήνα που διανύουμε.\nΔε μιλάμε, βέβαια, για δημόσια beta, αλλά για μια πρώτη έκδοση που θα διατεθεί στους developers, οι οποίοι είναι οι πρώτοι άνθρωποι εκτός Microsoft που βλέπουν τα επόμενα Windows. Σύμφωνα το επικρατέστερο σενάριο, η Microsoft θα κυκλοφορήσει και μια δημόσια beta μέσα στο 2011, αλλά αυτή προσδιορίζεται χρονικά στα τέλη της χρονιάς. Όσο για το πότε θα κυκλοφορήσει η τελική έκδοση των Windows 8, η ανακοίνωση αναμένεται να γίνει κάποια στιγμή μέσα στο 2012, ενώ δεν αποκλείεται να βγουν στην αγορά τους πρώτους μήνες του 2013.\nΤα όσα έχουμε δει μέχρι τώρα από τις διάφορες builds που έχουν διαρρεύσει, αλλά και από τις ανακοινώσεις της Microsoft, υποδηλώνουν ότι τα Windows 8 θα έχουν έναν σαφή tablet προσανατολισμό, κάτι φυσιολογικό αν αναλογιστεί κανείς ότι οι οθόνες αφής διευρύνουν συνεχώς το μερίδιό τους στην αγορά.\nΑναρτήθηκε από fos24 στις 8:52:00 μ.μ.


Ουκρανία: Ο Πούτιν ζητάει από το Κίεβο να παραδοθεί, «είμαστε έτοιμοι να διαπραγματευτούμε τους όρους»\nΑρχική σελίδαΔΙΕΘΝΗΣ ΑΣΦΑΛΕΙΑΟυκρανία: Ο Πούτιν ζητάει από το Κίεβο να παραδοθεί, «είμαστε έτοιμοι να διαπραγματευτούμε τους όρους»\nopinion online Φεβρουαρίου 24, 2022 0\nΟυδέτερο καθεστώς κυβέρνησης και αποστρατικοποίηση της Ουκρανίας, οι κόκκινες γραμμές που θέτει ο Βλαντίμιρ Πούτιν\n- Ουκρανοί βουλευτές ζητούν από τον Ζελένσκι να ξεκινήσει συνομιλίες\nΈτοιμη να διαπραγματευτεί τους όρους παράδοσης του Κιέβου δηλώνει η Μόσχα, λίγες ώρες μετά τη στρατιωτική εισβολή στην ουκρανική επικράτεια.\n«Ο πρόεδρος -σ.σ. Βλαντίμιρ Πούτιν- είναι έτοιμος να δηλώσει τι περιμένει από την Ουκρανία, θέτοντας την κόκκινη γραμμή στα προβλήματα που έχουν προκύψει. Οι προτάσεις της ρωσικής προεδρίας αφορούν ένα ουδέτερο καθεστώς και την αποστρατικοποίηση της χώρας», δήλωσε ο εκπρόσωπος του Κρεμλίνου, Ντμίτρι Πεσκόφ.\nΣύμφωνα με τον Ντμίτρι Πεσκόφ, ο Ρώσος πρόεδρος Βλαντιμίρ Πούτιν δήλωσε έτοιμος να συμμετάσχει σε συζητήσεις με τον Ουκρανό ομόλογό του, Βολοντίμιρ Ζελένσκι, προκειμένου να του θέσει τους όρους τους για το κυβερνητικό καθεστώς της επόμενης ημέρας και την απόσυρση των οπλικών συστημάτων από τα εδάφη της χώρας.\nΑυτοί είναι όροι που θέτει η Μόσχα, ώστε να θεωρήσει ότι, «επί του παρόντος, δεν υφίσταται απειλή για την ασφάλεια της χώρας και του ρωσικού λαού».\nΟ γραμματέας Τύπου του Κρεμλίνου πρόσθεσε ότι το αμέσως επόμενο διάστημα, ο Βλαντίμιρ Πούτιν θα καθορίσει το χρονοδιάγραμμα των συζητήσεων, τονίζοντας ωστόσο, ότι οι διαπραγματεύσεις θα ξεκινήσουν μόνο αν η ηγεσία της Ουκρανίας «είναι έτοιμη».\n«Η στρατιωτική επιχείρηση έχει τους στόχους της και αυτοί οι στόχοι πρέπει να επιτευχθούν. Ο πρόεδρος είπε ότι όλες οι αποφάσεις έχουν ληφθεί και οι στόχοι θα επιτευχθούν», τόνισε ο Πεσκόφ. Ωστόσο, αν το Κίεβο συμφωνήσει στους όρους του Κρεμλίνου και τους ικανοποιήσει άμεσα, είναι πιθανόν να ακυρωθεί η στρατιωτική επιχείρηση που βρίσκεται σε εξέλιξη.\nΟυκρανοί βουλευτές ζητούν από τον Ζελένσκι να ξεκινήσει τη διαπραγμάτευση\nΟι αντιδράσεις ήταν άμεσες, καθώς Ουκρανοί βουλευτές ζήτησαν από τον Ζελένσκι να απαντήσει θετικά στην πρόταση του Πούτιν και να ξεκινήσει συνομιλίες με τον Ρώσο πρόεδρο. 'Οπως ανέφεραν χαρακτηριστικά, «οποιαδήποτε άλλην επιλογή, θα είναι καταστροφική».\nΟι εξελίξεις στο στρατιωτικό μέτωπο και οι επιδιώξεις του Πούτιν\nΗ εισβολή των ρωσικών δυνάμεων στην Ουκρανία τα ξημερώματα της Πέμπτης είχε βασικό στόχο να απενεργοποιήσει τις δομές και τις δυνάμεις της χώρας. Μέσα σε λίγες ώρες, ο ρωσικός στρατός έφτασε στο κέντρο της χώρας, έξω από την πρωτεύουσα, το Κίεβο, καταλαμβάνοντας ταυτόχρονα βασικές δομές και εγκαταστάσεις, όπως το Τσέρνομπιλ, αεροπορικές βάσεις και αεροδρόμια.\nΤα ρωσικά στρατεύματα βρίσκονται ήδη στα προάστια του Κιέβου και τις αμέσως επόμενες ώρες αναμένεται να εισέλθουν στην πόλη. Οι μάχες συνεχίζονται σε όλα τα μέτωπα, με τους Ρώσους να έχουν κυκλώσει την Ουκρανία και να πλήττουν ταυτόχρονα πολλούς στόχους. Εκτιμάται ότι μέσα στις επόμενες ώρες, η Ουκρανία θα έχει «πέσει» τουλάχιστον στο 50%.


Άνοδο των εισαγωγών στις ΜΕΘ περιμένουν μέσα στο επόμενο δεκαήμερο οι... | Capital\nΔευτέρα, 08-Φεβ-2021 07:43\nΆνοδο των εισαγωγών στις ΜΕΘ περιμένουν μέσα στο επόμενο δεκαήμερο οι λοιμωξιολόγοι\nΆνοδο στον αριθμό των εισαγωγών στις Μονάδες Εντατικής Θεραπείας από ασθενείς με Covid-19 αναμένουν μέσα στο επόμενο δεκαήμερο οι λοιμωξιολόγοι, απόρροια της αύξησης των νέων κρουσμάτων που καταγράφεται τις τελευταίες ημέρες.\nΗ ύφεση στον αριθμό των διασωληνωμένων ασθενών κατά τη διάρκεια του δεύτερου lockdown ήταν αργή και δύσκολη και η εικόνα των νοσηλειών στα νοσοκομεία τα τελευταία εικοσιτετράωρα δεν αποτελεί θετικό οιωνό για τις πληρότητες στις ΜΕΘ.\nΌπως σημειώνουν οι λοιμωξιολόγοι, η αποσυμπίεση στις ΜΕΘ επιβραδύνθηκε και σταθεροποιήθηκε εντός της προηγούμενη εβδομάδας, ενώ ο αριθμός των νέων εισαγωγών με Covid-19 έχει σημειώσει σημαντική αύξηση που φτάνει σε ποσοστό ως και 50%.\nΗ αύξηση των εισαγωγών εκτιμάται με τη σειρά της πως θα οδηγήσει σε ήπια αύξηση των εισαγωγών στις ΜΕΘ και στους θανάτους μέσα στις επόμενες 1-2 εβδομάδες. Κατά το τελευταίο εικοσιτετράωρο, όπως έδειξαν τα στοιχεία του ΕΟΔΥ καταγράφηκαν 733 νέες διαγνώσεις, 262 ήταν οι διασωληνωμένοι ασθενείς και υπήρξαν ακόμη 21 νεκροί.\nΉδη η Αττική "μετρά" σε καθημερινή βάση 70-80 νέες εισαγωγές, ενώ η πληρότητα στις απλές κλίνες ανέρχεται στο 52% και στις κλίνες ΜΕΘ- Covid στο 64%. Στην επικράτεια, οι ασθενείς που νοσηλεύονται ξεπερνούν τους 1.600.\nΣύμφωνα με την Επιτροπή Εμπειρογνωμόνων, ο μέσος όρος της θετικότητας των διενεργούμενων τεστ αυξήθηκε στο 2,3%. Παράλληλα, υπολογίζεται ότι τα ενεργά κρούσματα στην επικράτεια είναι περισσότερα από 8.500. Τα νέα κρούσματα, κυρίως αφορούν την ηλικιακή ομάδα 25-44 ετών, ενώ μειώθηκε η διάμεση ηλικία των νέων κρουσμάτων στα 43 έτη.\nΜειώνονται τα περιθώρια για νέα μέτρα\nΟι ειδικοί που απαρτίζουν την Επιτροπή, όπως λένε οι πληροφορίες, θα αναμένουν να δουν πως εξελίσσονται οι επιδημιολογικοί δείκτες την εβδομάδα που ξεκινά. Αν η πορεία των κρουσμάτων ξεφύγει περαιτέρω, ενδεχομένως να αποφασιστούν και νέα μέτρα, αν και τα περιθώρια επιβολής σκληρότερων περιορισμών έχουν στενέψει. Όπως σημειώνουν, δεν είναι τα μέτρα που δεν φέρνουν αποτελέσματα, αλλά κυρίως η μη τήρησή τους, εξαιτίας της κόπωσης από τη μεγάλη διάρκεια του lockdown.\nΌπως δείχνει η τελευταία έκθεση του Παρατηρητηρίου Covid (αφορά το διάστημα 28 Ιανουαρίου έως 3 Φεβρουαρίου), ο μέσος όρος των ημερησίων κρουσμάτων διαμορφώνεται σε 7ήμερη κυλιόμενη βάση σε 842 κρούσματα, από 596 στην προηγούμενη έκθεση, εμφανίζοντας αύξηση 41,3%.\nΣτο διάστημα αυτό, το 50,2% των κρουσμάτων καταγράφηκε κατά μέσο όρο στην Αττική, το 8,4% στην Θεσσαλονίκη, ενώ τα υπόλοιπα κρούσματα είναι διάσπαρτα σε όλη την επικράτεια. Σημειώνεται ότι στις 2 Φεβρουαρίου, τα ημερήσια κρούσματα ανήλθαν σε 1,261, που αποτελεί την υψηλότερη τιμή από τις 11 Δεκεμβρίου 2020.


Περίληψη: Ένα λειτουργικό πρωτότυπο smartphone με rollable οθόνη παρουσίασε η Oppo και ήδη σκεφτόμαστε πως τα foldable δεν είναι η μόνη πιθανή εξέλιξη των κινητών.\nΣυσκευές όπως το Samsung Galaxy Z Fold 2 μας έπεισαν πως το μέλλον των smartphone μπορεί να είναι αναδιπλούμενο. Εκτός από τα πάνελ που διπλώνουν όμως, ίσως δούμε κι άλλους τρόπους μέσω των οποίων ένα smartphone μπορεί να σου δώσει πρόσβαση σε μεγαλύτερη οθόνη. Η ιδέα της Oppo είναι μία… κυλιόμενη οθόνη που θα επεκτείνεται με το πάτημα ενός κουμπιού.\nΤο smartphone για το οποίο μιλάμε δεν υπάρχει μόνο στη φαντασία των εμπνευστών του. Στο πρόσφατο Oppo Inno Day 2020 η κινέζικη εταιρία έδειξε σε όλο τον κόσμο το Oppo X 2021 concept, ένα λειτουργικό smartphone με rollable οθόνη. Στο παρακάτω βίντεο μπορείς να δεις ακριβώς αυτό που περιγράφουμε, το οποίο μοιάζει απλά μαγικό. Με ένα άγγιγμα η οθόνη αρχίζει να επεκτείνεται οριζόντια και να θυμίζει tablet. Από ευρυγώνια οθόνη 6,7 ιντσών, το πάνελ μετατρέπεται σε οθόνη 7,4 ιντσών με πιο «τετραγωνισμένες» αναλογίες, δίνοντάς σου έτσι πολύ περισσότερο χώρο.\nΓια την κύλιση δε χρησιμοποιείται δύναμη από το χρήστη. Εσωτερικά της συσκευής υπάρχει διπλός μηχανισμός που πραγματοποιεί αυτόματα την επέκταση της οθόνης. Τη στιγμή που η οθόνη μεγαλώνει, τα γραφικά της μοιάζουν να «τεντώνουν» κάνοντας την εμπειρία της επέκτασης ακόμα πιο σουρεαλιστική.\nΣε σχέση με ένα foldable design, η rollable κατασκευή του Oppo X 2021 concept φαίνεται πως υπερτερεί σε σημαντικούς τομείς. Η μπαταρία του concept smartphone δεν χρειάζεται να χωρίζεται στα δύο και χωρά αυτούσια στη συσκευή. Επιπλέον, ο μηχανισμός περικλείεται πλήρως από το σώμα της συσκευής και κανένα μέρος του δεν εκτίθεται σε εξωτερικά σωματίδια όπως σκόνη, γεγονός που αυξάνει την ανθεκτικότητα. Τέλος, η οθόνη δε φαίνεται να έχει «τσάκιση» σε κάποιο σημείο, όπως μπορεί να συμβεί σε foldable smartphone.\nΕσύ ποιο στυλ προτιμάς για τα κινητά του μέλλοντος, rollable ή foldable smartphone;


Προτάσεις βελτίωσης του GDPR για καλύτερη εφαρμογή και διαφάνεια - Insurance World\nin Featured, Ειδήσεις, Θεσμικοί φορείς, Φορείς εκπροσώπησης 30/06/2020, 08:40 0\nΩστόσο, επισημαίνονται μερικοί τομείς για μελλοντική βελτίωση, αφού από την αρχή ο κανονισμός ήταν εξαιρετικά περίπλοκος και πολύ δύσκολο να κατανοηθεί, ακόμη και από ειδικούς. Η έκθεση αναγνωρίζει ρητά ότι η εφαρμογή του GDPR είναι δύσκολη ειδικά για τις μικρομεσαίες επιχειρήσεις.\nΑρκετές εθνικές αρχές προστασίας δεδομένων παρείχαν πρακτικά εργαλεία για τη διευκόλυνση της εφαρμογής του GDPR από επιχειρηματικές δραστηριότητες επεξεργασίας χαμηλού κινδύνου. Στην έκθεση αξιολόγησης η ΕΕ επιμένει ότι αυτές οι προσπάθειες πρέπει να ενταθούν και να διαδοθούν, ώστε οι βέλτιστες πρακτικές να εφαρμοστούν σε όλα τα κράτη μέλη.\nΟρισμένες Αρχές Προστασίας Δεδομένων έχουν αναπτύξει πράγματι μια σειρά δραστηριοτήτων για να βοηθήσουν τις επιχειρήσεις να συμμορφωθούν με τον GDPR, μέσω παροχής προτύπων για την επεξεργασία συμβάσεων και αρχείων για δραστηριότητες επεξεργασίας, σεμινάρια και ανοιχτές γραμμές για διαβούλευση. Πρέπει λοιπόν να εξεταστούν δραστηριότητες που θα διευκολύνουν την εφαρμογή του GDPR και πιθανές στοχοθετημένες τροποποιήσεις σε ορισμένες διατάξεις, ιδίως σχετικά με την υποχρέωση τήρησης αρχείου των δραστηριοτήτων επεξεργασίας.\n-Καλύτερη εφαρμογή: Παρατηρείται η τάση να εξετάζεται η δημιουργία νέων κανόνων, παρά η καλύτερη επιβολή των υφιστάμενων. Η σωστή εφαρμογή είναι σημαντική για την καλύτερη δυνατή χρήση του GDPR, τη δημιουργία ασφάλειας δικαίου και την αποφυγή επικαλύψεων ή αντικρουόμενων νομοθεσιών.\n-Χρόνος αξιοποίησης: Είναι σημαντικό να αφήσουμε τον κανονισμό να βασιστεί στις εθνικές αρχές προστασίας δεδομένων και στην Επιτροπή, ώστε να έχουν χρόνο να τον χρησιμοποιήσουν αποτελεσματικά.\n-Εναρμονισμένη ερμηνεία των διατάξεων: Το EDPB διαδραματίζει σημαντικό συντονιστικό ρόλο, αλλά παρατηρείται ολοένα και περισσότερη απόκλιση μεταξύ της ερμηνείας των κρατών μελών για τον GDPR στην πράξη. Υπάρχουν περιπτώσεις, αντιφατικών κατευθυντήριων γραμμών που καθιστούν τη συμμόρφωση προβληματική, αφήνοντας τις εταιρείες και τους καταναλωτές σε αβεβαιότητα. Αυτό απαιτεί στενότερο συντονισμό μεταξύ των εθνικών αρχών και πιο εναρμονισμένη εφαρμογή των κανόνων.\n-Κατευθυντήριες γραμμές: Σε ορισμένες περιπτώσεις, οι οδηγίες έχουν ξεπεράσει αυτό που προβλέπει ο GDPR, αφήνοντας αμφιβολίες για το αν ενεργούν νόμιμα κατά την εφαρμογή. Για να αποφευχθεί αυτή η αβεβαιότητα, το EDPB πρέπει να λάβει υπόψη τα πρακτικά σημεία που παρέχουν οι επιχειρήσεις κατά τη σύνταξη των οδηγιών.\n-Μεγαλύτερη διαφάνεια και συμμετοχή: Κατά την κατάρτιση κατευθυντήριων γραμμών, το EPDB δημιούργησε μια μορφή εκτελεστικής νομοθεσίας παρόμοια με τους κανόνες που εκπονούνται από οργανισμούς της ΕΕ στο πλαίσιο άλλων νομοθετικών πράξεων. Ωστόσο, η διαδικασία διαβούλευσης δεν είναι πάντα ικανοποιητική και παρέχει πολύ λίγες ευκαιρίες στους ενδιαφερόμενους να κατανοήσουν τις αποφάσεις, ώστε να συμβάλουν σε πιο αποτελεσματικές κατευθυντήριες γραμμές.\nΟ Πρόεδρος του Ε.Β.Ε.Π. & Π.Ε.Σ.Α., Βασίλης Κορκίδης, δήλωσε σχετικά: «Ο GDPR είναι ένα σημαντικό εργαλείο της ΕΕ με πολύτιμη συμβολή στη διαβεβαίωση των ευρωπαίων πολιτών ότι τα προσωπικά τους δεδομένα προστατεύονται και χρησιμοποιούνται σωστά. Αυτό είναι ιδιαίτερα σημαντικό καθώς βλέπουμε την επιτάχυνση του ψηφιακού μετασχηματισμού, που απαιτεί νέα οικοδόμηση της εμπιστοσύνης των καταναλωτών. Η κρίση της πανδημίας ανέδειξε την ανάγκη αποτελεσματικής ανίχνευσης μολυσματικών επαφών και την ανάγκη εφαρμογής της προστασίας δεδομένων με συνέπεια και με κοινή κατανόηση των κανόνων. Από τότε που ο GDPR τέθηκε σε ισχύ, οι εταιρείες έχουν διαθέσει σημαντικά ποσά για να διασφαλίσουν τη συμμόρφωσή τους με τον κανονισμό και ως εκ τούτου έχουν συμφέρον να λειτουργεί σωστά και να επιτυγχάνει τους στόχους του. Επομένως, μόνο δύο χρόνια μετά την έναρξη ισχύος του, δεν υπάρχει λόγος για να αλλάξει, αλλά να βελτιωθεί. Στόχος είναι ο κανονισμός να εξελιχθεί, με πιο συνεπή και απλή εφαρμογή των κανόνων του.»\nGDPR ΕΒΕΠ Κορκίδης Βασίλης ΜΜΕ 2020-06-30\nTagged with: GDPR ΕΒΕΠ Κορκίδης Βασίλης ΜΜΕ\nΔιευκρινίσεις για την επιδότηση ΜμΕ που επλήγησαν από την πανδημία


Sraosha: Ιουλίου 2015\nΑναρτήθηκε από Sraosha στις 8:19 μ.μ. Δεν υπάρχουν σχόλια:\nδώρο γενεθλίων στον Γιώργο\nΗ Αγγλία, η χώρα και όχι η εποχή της ζωής μου εκεί, επανέρχεται απότομα στον νου μου σαν γκόμενα που πολύ σε παίδεψε παλιά αλλά από την οποία απαλλάχτηκες τελικά κι ησύχασες. Την βλέπω καμμιά φορά στον ύπνο μου, κυρίως το ζαβό και πλάγιο φως που την έλουζε. Σχεδόν βλέπω το Σίτυ όπως φαινόταν μέσα από το παράθυρό μου, συχνότερα βλέπω τον Τάμεση ή τα Cartright Gardens, εκεί όπου ηττήθηκα (άλλωστε αυτά τα έχω φωτογραφία πάνω στο γραφείο μου). Καμμιά φορά θυμάμαι απότομα πώς μύριζε η πίσσα και το λάστιχο στις αποβάθρες που περίμενα το τραίνο ή στις παμπ η μπαγιάτικη μπυρίλα που ποτίζει τα σανίδια. Τακτικότερα επανέρχονται οι γεύσεις, από την ισορροπία των φις εντ τσιψ και το τσάι τους μέχρι το στεγνωμένο σάλιο μου με απόγευση coronation chicken και Caffrey’s ενώ ξυπνάω αλαφιασμένος στο τραίνο γυρνώντας από τη δουλειά, μόλις μία στάση πριν τον προορισμό μου. Το The Box των Orbital, που είναι ο μόνος χρήσιμος χάρτης του Λονδίνου, το OK Computer και η ακατανόητη μουσική των διαλέκτων. Αφές πολλές, το ασάλευτο βάρος της θλίψης κι η χαρά της βροχής, η Ελλάδα που άρχισα να ξαναφτιάχνω μέσα μου εκεί με υλικά τη Νένα Βενετσάνου και τις Τρύπες.\nΗ Αγγλία όπως την ξέρω εγώ έχει κάτι και από τις δύο Αγγλίες που βλέπουμε στο σινεμά: την Άνω Αγγλία, ανθισμένη, καταπράσινη κι εύτακτη χαρά με σπίτια γραφικά ή τουλάχιστον με σπίτια όλο κήπους και κουρτίνες λουλουδάτες της μεσαίας τάξης και του Τζέημς Άιβορυ, και την Κάτω Αγγλία, που ζέχνει και κολλάει και στριμώχνεται από την ανεργία και από τον αλκοολισμό μέσα στα θλιβερά terraces και στην τουβλοθύελλα της μαζικής στέγασης, νωπή στο αέναο ψιλόβροχο, του Λόουτς και του Λη, του Μπίλλυ Έλιοτ και του Full Monty.\nΞέρω τους κατοίκους της μεσαίας τάξης στην Άνω Αγγλία με τη θυμόσοφη ψυχραιμία του γούστου, του πλούτου και των προνομίων, που κανονίζει τις διακοπές της δύο και τρία χρόνια πριν στην Τοσκάνη και στη Δορδόνη. Ξέρω και τους άπλυτους φωνακλάδες της Κάτω Αγγλίας, εξωτικούς μέσα στην ίδια τους την πατρίδα, άρρωστους, μπαγάσες κι άνεργους, φρικτά μπανάλ και βάρος στους ώμους των νοικοκυραίων φορολογουμένων, που κανονίζουν τις διακοπές τους δύο και τρία χρόνια πριν στην Κόστα ντελ Σολ και στο Φαληράκι.\nΘυμάμαι μια χώρα όπου δεν μπορείς να πας πουθενά αν δεν ξοδέψεις πολλά λεφτά, που δεν μπορείς να φας τίποτε της προκοπής αν δεν ξοδέψεις πολλά λεφτά. Η Άνω και η Κάτω Αγγλία εξυπηρετούνται από ιδιωτικές εταιρείες γκαζιού και ρεύματος και τηλεφωνίας, οι οποίες σε αφήνουν να περιμένεις ες αεί στις χωρίς χρέωση γραμμές εξυπηρέτησης ενώ στο μεταξύ αυξάνουν ανταγωνιστικά τα τιμολόγιά τους. Στη χώρα εκείνη περπάταγες δωρεάν κι ευφρόσυνα στο Χάμστεντ, στα Κιου, στο Ρίτσμοντ, στο Χόλαντ Παρκ, στο Γκράντσεστερ και στο Ντένταμ Βάλλυ – αλλά κανείς δεν σου έφταιγε αν ήθελες να φας ή να πιεις κάτι εκεί γύρω. Στην Άνω και στην Κάτω Αγγλία πρέπει να συζητάς τι είδες στην τηλεόραση το προηγούμενο βράδυ – απλώς άλλα βλέπει η Άνω και άλλα η Κάτω.\nΗ Αγγλία υπήρξε οριακά φιλόξενη και σχεδόν συναρπαστική, ενώ το Λονδίνο θα το έχω μέσα μου για πάντα σαν δεύτερη πατρίδα. Η Αγγλία μού έμαθε να μη στέργω τις γλυκειές αυταπάτες, ότι κάθε τόπος έχει την καφρίλα του και ότι μια χώρα πάει κατά διαόλου όταν ξεπέφτουν οι σιδηρόδρομοι.\nΑναρτήθηκε από Sraosha στις 8:28 μ.μ. 1 σχόλιο:\nΑναρτήθηκε από Sraosha στις 8:25 μ.μ. Δεν υπάρχουν σχόλια:\nΌταν άρχισα να καταλαβαίνω τον εαυτό μου, εκεί στη δεκαετία του ’80, τα σπίτια των εβδομηντάρηδων ήταν όλο τάξη και νοικοκυροσύνη, πράγμα πολύ εύκολο όταν είναι άδεια και μικρά τα σπίτια, φυσικά. Και στα σπίτια τα αγροτικά και στα εργατικά δεν υπήρχαν βιβλία, αργότερα θα μάθαινα καλά ότι τα βιβλία προκαλούν αταξία και ταραχή. Ελάχιστα κάδρα, ντιβάνια, καθαρές επιφάνειες. Προσωπικά αντικείμενα έβλεπες ελάχιστα, νομίζω ότι το θεωρούσαν ντροπή να τα έχουν σε κοινή θέα οι τότε εβδομηντάρηδες και νυν ασπρόμαυρες φωτογραφίες ρετουσαρισμένες στο χέρι. Τα σπίτια μύριζαν φαγητό και, κατά τον Νοέμβριο, ναφθαλίνη. Η μεγάλη υπόθεση ήταν οι γλάστρες και τα δέντρα και το φαγητό σε μικρές και μάλλον υποφωτισμένες κουζίνες.\nΔεν εξιδανικεύω. Σε τουλάχιστον ένα από αυτά τα σπίτια, που ανήκε σε οριακά αποθησαυριστή, υπήρχε ένα γιαπί γεμάτο από τη λεγόμενη Σαβούρα: ό,τι βάλει ο νους του ανθρώπου αποθηκευμένο σε αναρίθμητες πλαστικές σακούλες από τον Μαρινόπουλο. Τα σεντόνια είχανε μπαλώματα κι οι τοίχοι φούσκωναν από την υγρασία. Τα φάρμακα ήτανε τακτοποιημένα σε μια γωνιά του τραπεζιού. Και τα λοιπά.\nΣτη δεκαετία του ’10 τα σπίτια των εβδομηντάρηδων είναι γεμάτα με απομεινάρια της κιτς ευμάρειας ακριβώς εκείνης της εποχής, της δεκαετίας του ’80 και του ’90: κορνιζαρισμένα κεντήματα που συμπυκνώνουν ατέλειωτες γυναικείες ανθρωποώρες, έπιπλα πολυτελείας που δεν πρόλαβαν να αλλαχτούν, φωτιστικά και πατάκια, μπιμπελό σε βιβλιοθήκες που φιλοξενούν εγκυκλοπαίδειες, παιδικές σειρές και λίγους τίτλους που έπρεπε να διαβάσεις τον καιρό που οι νυν εβδομηντάρηδες ήτανε στα σαραντακάτι τους. Υπάρχουν ακόμα σεμεδάκια και ροτόντες με κυρίως συναισθηματική αξία, η διακοσμητική τους απαξιώθηκε πριν πολλά χρόνια. Τα φάρμακα είναι τώρα σε κάποιο συρτάρι της κουζίνας. Κανείς πια δεν είναι αγρότης άλλωστε, ακόμα και οι αγρότες πρόλαβαν να φτιάξουν ιταλικές κουζίνες με αθόρυβα ντουλάπια, συρόμενα ή μη, και πρακτικές πιατοθήκες.\nΗ Σαβούρα, όταν δεν κρύβεται σε έπιπλα, μπαούλα και πατάρια, περιμένει και πάλι κρεμασμένη μέσα σε πλαστικές σακούλες του Μαρινόπουλου (ελληνικής επιχείρησης) και του Σκλαβενίτη.\nΠριν είκοσι χρόνια έπιασα την πρώτη μου πραγματική δουλειά. Πραγματική εννοώ τη δουλειά που έχει ωράριο και χειρωναξία – μέχρι τότε μόνον ιδιαίτερα είχα κάνει. Δούλεψα στο Taco Time, μιας αλυσίδας μεξικάνικων φαστφούντ με μητρόπολη το Γιουτζήν του Όρεγκον, που ακόμα δεν έχω ιδέα πού πέφτει μέσα στη μεγάλη πολιτεία του Ειρηνικού.\nΔούλεψα παρασκευαστής. Βέβαια, τα πρωινά βοηθούσα στην εκφόρτωση, ιδίως αν ήμουν ο μόνος άντρας στη βάρδια, και έμαθα και πέντε πράγματα από αποθήκες και ψυγεία και το σύστημα το FIFO, που είναι πολύ βολικό και το ανάποδο του LIFO. Όσα έμαθα τους μήνες εκεί μέσα δεν έμαθα σε 17 χρόνια εκπαίδευσης μέχρι τότε. Η πιο έντονή μου ανάμνηση είναι να ζέχνω παλμέλαιο στο τέλος της βάρδιας πάνω από τη φριτέζα και να λαχταράω να κάνω ένα μπάνιο για να βγω μετά.\nΖούσα καθημερινά έκπληκτος 17χρονες παρασκευάστριες, αποφοίτους γυμνασίου, να ανταγωνίζονται η μία την άλλη για το ποια θα κάνει καλύτερη εντύπωση στο αφεντικό ώστε μια μέρα να γίνουν «προϊσταμένες». Είδα τον ανταγωνισμό τους με τα κορίτσια μπροστά στο ταμείο, που ήταν όλες βεβαίως πουτάνες. Έμαθα τι θα πει εργοδοτική τρομοκρατία, bullying θα το λέγαμε σήμερα, με απειλές για συνεχείς βάρδιες κλείσιμο-πρωί, για Σάββατα βράδυ (οπότε κλείναμε στις 4 το πρωί) και σεξουαλική παρενόχληση αλλά και σεξουαλικά προνόμια. Βεβαίως είχαμε Επιθεώρηση Εργασίας τον προηγούμενο αιώνα. Επίσης, εγώ ήμουνα μπλαζέ και σε φάση «εγώ είμαι γι’ αλλού»: έπιασα τη δουλειά γιατί ήθελα να μαζέψω λεφτά για το μάστερ και γιατί ήθελα να πληρώνω κάθε μήνα μια σιντιέρα που είχα αγοράσει με εννέα έντοκες δόσεις.\nΕίκοσι χρόνια μετά συνειδητοποιώ ότι κακώς είχα τόση αυτοπεποίθηση και τόση σιγουριά ότι δεν θα έμενα για πολύ να δουλεύω σε φαστφούντ: η οικογενειακή σκέπη και η ιδεοληπτική ευφορία των νάιντιζ θόλωνε εντός μου την ταξική μου ταυτότητα. Τώρα πια ξέρω ότι χωρίς την υποτροφία του ΙΚΥ (μέσω της οποίας το ελληνικό κράτος μετέτρεψε χρήματα φορολογουμένων σε πνευματικό κεφάλαιο), μάλλον θα είχα παραμείνει σε φαστφούντ μέχρι την αμφίβολη και μεσοβέζικη λύτρωση της δουλειάς σε φροντιστήρια. Άλλωστε, μετά από οχτώ μήνες δουλειάς, είχα καταφέρει να μαζέψω μόλις 500.000 δρχ., περίπου 900 στερλίνες, που ίσα ίσα για δυο μήνες στο Λονδίνο θα μου έφταναν.\nΑναρτήθηκε από Sraosha στις 8:22 μ.μ. 2 σχόλια:\nΑναρτήθηκε από Sraosha στις 8:21 μ.μ. Δεν υπάρχουν σχόλια:\nΌταν ήμουν φοιτητής έδωσα ένα μάθημα του Λιαντίνη, «Διδακτική των Νέων Ελληνικών» λεγόταν, αλλά η ύλη είχε τόση σχέση με τη διδακτική της γλώσσας όση τα κουνούπια με την εθελοντική αιμοδοσία. Πήρα τα βιβλία και δεν ξαναπάτησα σε παράδοση. Ξεφυλλίζοντας τα βιβλία συνειδητοποίησα ότι αποτελούσαν συναγωγή γνωμών ανδρός θυμοσόφου, χωρίς ειρμό, και ότι θα μπορούσα να περάσω το μάθημα γράφοντας γνώμες δικές μου. Συνεπώς αποφάσισα να μην τα διαβάσω τα βιβλία του κυρίου Λιαντίνη. Στις εξετάσεις έπεσε μια ερώτηση για τον Σολωμό, τον Κόντε. Πέρασα με δέκα.\nΤο πιο ενδιαφέρον είναι ότι δύο δεκαετίες μετά εξακολουθώ να πρεσβεύω όσα έγραψα τότε.\nΈλεγα ότι ο Σολωμός είναι ο Μεσσίας της ελληνικής ποίησης και όχι ο γενάρχης της, όπως ο Δάντης θεωρείται της ιταλικής. Η παρουσία του Σολωμού τέμνει την ελληνική ποίηση και την ξαναορίζει και τη νοηματοδοτεί με τον ποιητικό λόγο του. Όπως συμβαίνει με κάθε λογής μεσσίες, εκ των υστέρων το έργο του Κόντε φαίνεται προοικονομημένο και σχεδόν αναπόφευκτο. Είναι χαρακτηριστικό ότι οι περισσότεροι από εμάς αδυνατούμε να νιώσουμε την ομορφιά ή να ανταποκριθούμε στο παράδοξο κι ανεπανάληπτο ποιητικό όραμα του Πόρφυρα, του Κρητικού ή και των Ελεύθερων Πολιορκημένων.\nΟ Σολωμός πλάθει όλη την ποίηση που τον ακολουθεί και βρίσκεται μέσα της: ολόκληρη η νεοελληνική ποίηση είναι της σολωμικής σχολής με τον τρόπο που οι χριστιανικές Εκκλησίες είναι σέχτες του Ναζωραίου. Γι’ αυτό και η ίδια η ποίηση του Κόντε μάς φαίνεται στοιχειώδης σαν έργο, σχεδόν προφανής κι αυτονόητη: επειδή βρισκόμαστε μέσα της ή μάλλον επειδή βρισκόμαστε μέσα στην ανάμνηση, μέσα στον σχολιασμό της και μέσα στην αναίρεσή της.\nΑπό αυτήν την άποψη, κάθε επιστροφή στη ίδια στην ποίηση του Σολωμού, στα ίδια τα ποιήματα και στα αποσπάσματα, είναι αποκαλυπτική εμπειρία.\nΑναρτήθηκε από Sraosha στις 8:18 μ.μ. Δεν υπάρχουν σχόλια:\nΌταν ήμουν μαθητής ξεκίναγε από τις εκδόσεις του Βιβλιοπωλείου της Εστίας η ένδοξη επανάσταση της νέας νεοελληνικής πεζογραφίας, με Πέτρο Τατσόπουλο και με Φαίδωνα Ταμβακάκη και, λίγο αργότερα, με Χρήστο Χωμενίδη. Η Εστία των άνοστων σκληρών εξωφύλλων και των γραμματοσειρών κατοχικού αλμανάκ, που μας έκανε να σνομπάρουμε την κλασική νεοελληνική πεζογραφία μέχρι να πιστέψουμε ότι δεν υπήρξε ποτέ, τώρα έβγαζε νέους συγγραφείς με εξώφυλλα Κυριτσόπουλου. Σίγουρα λοιπόν κάτι καλό ξεκίναγε, μια ένδοξη επανάσταση. Όμως η επανάσταση αυτή, όπως άλλωστε και η εγγλέζικη Ένδοξη Επανάσταση, γρήγορα εξέβαλε στη λίμνη της Μάιρας Παπαθανασοπούλου και των δεκάδων κλώνων της κυρίας Βαμβουνάκη. Πάντως ο Τατσόπουλος και ο Χωμενίδης παρέμειναν κοντά μας.\nΤο Σοφό Παιδί του ποτέ δεν μου άρεσε, ίσως γιατί μου έδινε την εντύπωση βιβλίου που θα μπορούσα να είχα γράψει εγώ τότε στα 17, τότε που ήμουν ένας περίεργος, ευφυής και φλύαρος φλώρος, τότε που και βαθιά αστοιχείωτος ήμουν και δεν παραδεχόμουν πόσο με έδερναν οι καύλες (όχι "η Καύλα", που ο εικοστός πρώτος εξιδανικεύει μέχρι καρηβαρίας). Ωστόσο υπάρχει ένα κείμενο πολύ πιο πρόσφατο του Χωμενίδη το οποίο ξεκινάει με εύρημα λαμπρό. Δυστυχώς, όπως ήδη πολλά κείμενα της τότε επανάστασης, το κείμενο εξαντλείται στο εύρημά του. Αξίζει όμως να το δούμε το εύρημα.\nΣτο "Στη Δευτέρα Παρουσία εγώ θα πάρω απουσία" (αυτός είναι ο τίτλος, νομίζω), η ανάσταση νεκρών που προσδοκούμε οι χριστιανοί (μαζί με τη ζωή του μέλλοντος αιώνος) επιτέλους έρχεται και η Αθήνα, αυτή εδώ η Αθήνα, αυτού εδώ του κόσμου, γεμίζει αναστημένους πρώην νεκρούς που προσπαθούν να βγάλουν άκρη τι συμβαίνει από εδώ και στο εξής. Ιδιοφυές, και το λέω χωρίς τον παραμικρό σαρκασμό. Αν ήταν ανάρτηση σε μπλογκ, θα ήταν από αυτές που παρακινούν ιδεαλιστές εκδότες να σε κάνουνε βιβλίο, να σε αποτυπώσουν στο χαρτί για να σου χαρίσουν την απατηλότερη αθανασία.\nΌμως δεν είναι αυτό το θέμα μας. Στο κείμενο αυτό, που βγήκε έντυπο σε γνωστό φρηπρές, αυτός ο κόσμος και ο άλλος κόσμος επιτέλους τέμνονται. Αυτός εδώ ο κόσμος της Αθήνας: αυτό το πυκνό και δαιδαλώδες λείψανο που αναπνέει και ζει, αυτή η πόλη όπου μπορείς να μετρήσεις τους μήνες να περνούν παρακολουθώντας τις σκαλωσιές να κυλούν πάνω στις όψεις του Παρθενώνα, από Ανατολή προς Δύση και από νότια προς βόρεια. Με τον άλλο κόσμο, όχι αυτόν που είναι εφικτός, αλλά τον κόσμο που έχουνε στο μυαλό τους οι ζωντανοί να κατοικείται από όσους δεν είναι πια ζωντανοί. Επαναλαμβάνω ότι πρόκειται για ιδιοφυές εύρημα, που αντηχεί αξιοζήλευτα, σχεδόν κατά λάθος.\nΠάντως κάποιοι από όσους βρίσκονται κοντά σε αυτόν τον άλλο κόσμο ακράδαντα πιστεύουν ότι δεν υπάρχει. Είναι συνήθως ασθενείς με ζωή ορισμένου χρόνου που μετριέται σε μήνες ή και σε χρόνια, αν είναι "τυχεροί στην ατυχία τους". Κι έτσι καλλιεργούν κάθε τους μέρα σε αυτόν τον κόσμο. Τους σκέφτομαι. Κάθε τους μέρα έχει βάρος και ηχόχρωμα, γίνεται μια μικρή ζωή η καθεμιά. Όσες μέρες, τόσες ζωές. Αυτές είναι οι πολλές ζωές ανθρώπων που δεν άφησαν τον πόνο και το θυμοφθόρο άγχος που σέρνει πίσω του να θολώσουν ούτε μια τους μέρα. Άνθρωποι που χτυπούν μορφίνες και μετά κάνουνε τη δουλειά τους. Γυναίκες αδειασμένες από σπλάχνα μα γενναίες και άντρες καταχαρακωμένοι που δεν χαρίζονται στη μιζέρια.\nΥπάρχουν όμως κι άλλοι άνθρωποι, υγιείς μάλλον προς το παρόν, που δεν χαρίζονται στη μιζέρια -- πιστεύουν δεν πιστεύουν σε έναν άλλο κόσμο, κόσμο μάλλον εφικτό που όμως δεν θα προλάβουν να δούνε πριν κλείσουνε τα μάτια τους: οι φτωχοί. Βεβαίως, για τη φτώχεια και τους φτωχούς είτε δεν μιλάς, είτε μιλάς με τρόπο ηθογραφικό, βάζοντάς τη φτώχεια απέναντι για να την εξιδανικεύσεις ή για να την ερμηνεύσεις απ' έξω. Και στις δυο περιπτώσεις μπορεί να λειτουργήσει σαν φετίχ η φτώχεια, να γίνει το εργαλείο μέσω του οποίου θα τονίσεις μεγάλα συναισθήματα και θα αναδείξεις σπουδαία νοήματα που σε απασχολούν. Οι ίδιοι οι φτωχοί όμως παραμένουν υπαρκτά πρόσωπα.\nΤους σκέφτομαι λοιπόν, τους φτωχούς που θα γλεντήσουν με ό,τι έχουν, συνήθως με τα κορμιά τους. Σώματα που δεν περνάνε για τακτικό σέρβις από ιδιωτικά διαγνωστικά κέντρα, που καταπονούνται από βαρέα και ανθυγιεινά ή από απλώς βαρέα ή κι από μη βαρέα αλλά αβάσταχτα επαγγέλματα, που φθείρονται από έρωτες καθήκοντος, από στερήσεις και από ατίθασα παιδιά. Σώματα που χρειάζονται το αλκοόλ και ό,τι άλλο βρίσκεται για να αεριστεί λιγάκι το ρετιρέ τους, η έδρα της ψυχής και το αδιανόητα πολύπλοκο αντικείμενο που είμαστε εμείς, έστω και για λίγο, έστω και σε εκείνη τη γωνιά της ημέρας ή της εβδομάδας που το επιτρέπει η χειρωναξία και οι παραλλαγές της. Και οι φτωχοί εκείνοι ξέρουν πως αυτός είναι ο κόσμος και ότι δεύτερη ζωή δεν έχει. Και είναι μεγαλύτεροι από τις ηθογραφικές σκιαγραφήσεις μας, βαθύτεροι από τις αναλύσεις μας και πιο δυνατοί από τον πατερναλισμό μας.\nΑναρτήθηκε από Sraosha στις 2:46 π.μ. Δεν υπάρχουν σχόλια:\nΌψεις ενός ταξικού πολέμου πριν και μετά το δημοψήφισμα της 5ης Ιουλίου, όπως αποτυπώθηκαν στο φέισμπουκ:\nΒασική πλάνη: να νομίζεις ότι ο άλλος είναι απλοειδής ή απλοϊκός επειδή είναι φτωχός. Επίσης, εσύ που το πιστεύεις είσαι μπούλης. Όχι, δεν είναι αμένσιοτο.\nΟ χαμός που επικρατεί σχετικά με το #Greferendum είναι όψη ενός άγριου ταξικού πολέμου, του ντου των (ερζάτς) αστών στα συνήθη υποζύγια.\n— Sraosha (@Sraosha_) June 29, 2015\nΕπί δεκαετίες ακούω τη διακριτική αγανάκτηση θυμόσοφων κεφαλών για το ότι "τρωγόμαστε για τα πολιτικά", για τον διχασμό που είναι "στο αίμα του Έλληνα" (δεν είχαμε DNA παλιά) κ.ο.κ.\nΟ υπαινιγμός ήταν ότι την πολιτική έπρεπε να την αντιμετωπίζουμε σαν πατρίκιοι, στα πλαίσια του ευ αγωνίζεσθαι και της sportsmanship. Λόγου χάρη, οι προεκλογικές εκστρατείες δεν θα έπρεπε να εξάπτουν πάθη αγριότερα από αυτά που δημιουργεί μια καλή παρτίδα γκολφ. Οι απεργίες θα έπρεπε να διέπονται από τεννιστικό ήθος. Και ούτω καθεξής. Ίσως και η μετατροπη της πολιτικής σε θέαμα να βοηθήθηκε από την αντιμετώπισή της ως αθλήματος και ως συμβολικού (και μόνο) πολέμου.\nΤα παραπάνω περί αθλητικού ήθους ισχύουν βεβαίως για όσους (πατρικίους συνήθως) επιλέγουν την πολιτική ως καριέρα, επωνύμως και με κολλαριστούς γιακάδες ή με κομψά ταγιέρ. Αυτό που αποσιωπάται όμως είναι ότι για πολλούς (πάρα πολλούς) και συνήθως ανώνυμους, η πολιτική είναι πεδίο αγώνων για την επιβίωση. Ως κατάσταση, περισσότερο κάτι σαν τη βάρκα του δουλέμπορου που μπάζει πριν φτάσεις στην κάθε άλλο παρά ασφαλή ακτή, παρά σαν παρτίδα γκολφ.\nΚαι με το όχι και με το ναι η διαπραγμάτευση συνεχίζεται. Με το ναι όμως συναινούμε σε μνημόνια σαν αυτά που μας αφανίζουν. Όσους μας αφανίζουν. Τόσο απλά.\nΒλέπετε κι εσείς πώς η διενέργεια δημοψηφίσματος ήδη αναδεικνύει τον ταξικό χαρακτήρα της μνημονιοκρατίας; Βλέπετε τις τρελές εξελίξεις που πυροδοτεί μετά από πέντε μήνες κολοκυθιά και πέντε χρόνια υποτέλεια; Θυμάμαι έναν όρο τώρα, συνειρμικά: "λαϊκή κυριαρχία".\nΉδη η προκήρυξη δημοψηφίσματος έκανε δουλειά: κινητοποίησε εξελίξεις και αφύπνισε συνειδήσεις. Ωστόσο ένα Ναι θα νομιμοποιήσει τη μνημονιοκρατία και την υποτέλεια. Και η τρομοκρατία του Ναι συνεχίζεται, άλλωστε μια χαρά δούλεψε το '12...\nΌ,τι κι αν βγάλει η κάλπη: Καμμία συζήτηση βάσει αρχών δεν μπορεί να γίνεται με τους διαφημιστές ("επικοινωνιολόγους" και δημοσιολογούντες) και τους καζουιστές στρεψοδίκες (αμπελοφιλοσόφους και ψευδολογίους) της Δεξιάς ("φιλελευθερισμού" -- my royal arse). Γι' αυτούς η επίκληση σε λιποθυμίες πεινασμένων παιδιών και σε αυτόχειρες είναι λαϊκισμός, ενώ σε λιποθυμίες συνταξιούχων στις ουρές των ΑΤΜ επιχείρημα. #savres\nΚαι πανηγυρίζουμε για το αποτέλεσμα και χλευάζουμε τον ταξικό εχθρό, εκείνο το 5%, που χρησιμοποίησε δόλο και προπαγάνδα και τρομοκρατία για να καθυποτάξει τη χώρα με το Ναι. Καμμιά αβρότητα απέναντι σε όσους πάσχισαν να συντρίψουν και de jure τα κατώτερα και μεσαία στρώματα, τα συνήθη υποζύγια, ώστε να συνεχίσουνε τον "τρόπο ζωής" τους.\nΑναρτήθηκε από Sraosha στις 12:36 μ.μ. 3 σχόλια:


ΠΡΟΜΗΘΕΑΣ ΜΠΛΟΓΚ: Jean-Claude Trichet: Η ΠΑΓΚΟΣΜΙΑ ΔΙΑΚΥΒΕΡΝΗΣΗ ΣΗΜΕΡΑ.\nΝομίζω ότι θα σας λυθούν πολλές απορίες. Για όσους δεν γνωρίζουν Αγγλικά, θα παραθέσω δική μου μετάφραση των σημαντικότερων - κατα τη γνώμη μου - σημείων. Δεν είμαι επαγγελματίας μεταφραστής αλλά νομίζω ότι το νόημα αποδίδεται αρκετά καλά από το παρακάτω κείμενο (αναρτημένο στο επίσημο site της Τράπεζας Διεθνών Διακανονισμών) στο οποίο αναφέρει ο κ. Τρισέ όχι ότι ΘΑ έχουμε παγκόσμια διακυβέρνηση (όπως πολλοί φοβόμαστε) αλλά το πως η παγκόσμια διακυβέρνηση (που προφανώς ήδη έχουμε) ανταποκρίθηκε στην κρίση. Στο κείμενο αναφέρεται με...\nσαφήνεια ο ρόλος των κεντρικών τραπεζών - που θυμίζω εδώ ότι είναι πρόσωπα ιδιωτικού δικαίου και όχι δημοσίου όπως πολλοί νομίζουμε - και των υπολοίπων διεθνών ιδρυμάτων στην παγκόσμια διακυβέρνηση. Μην ψάχνετε για Ιλουμινάτι, Σιωνιστές, Αντίχριστο. Ο εχθρός μας είναι οι κεντρικές τράπεζες και το παγκόσμιο τραπεζικό καρτέλ.\nΒασική προσφώνηση από τον κ. Jean-Claude Trichet, Πρόεδρο της Ευρωπαϊκής Κεντρικής Τράπεζας στο συμβούλιο εξωτερικών υποθέσεων, Νέα Υόρκη 26 Απριλίου 2010...\nΚυρίες και Κύριοι,Είναι για μένα πραγματικά ευχάριστο να ξαναβρίσκομαι μαζί σας στο συμβούλιο εξωτερικών υποθέσεων.\n1. Γιατί χρειαζόμαστε παγκόσμια διακυβέρνηση.Υπάρχουν διάφοροι ορισμοί της παγκόσμιας διακυβέρνησης στην οικονομική σφαίρα. Προτείνω ο όρος παγκόσμια διακυβέρνηση να ανταποκρίνεται όχι μόνο σε υπερεθνικά ιδρύματα - συμπεριλαμβανομένων των διεθνών χρηματοπιστωτικών ιδρυμάτων - αλλά και στις ανεπίσημες ομάδες που δημιουργήθηκαν σε παγκόσμιο επίπεδο. Αυτές οι ανεπίσημες ομάδες (G7, G10, G20 κ.λ.π.) είναι κομβικής σημασίας για την βελτίωση του παγκόσμιου συντονισμου σε περιοχές όπου η διαδικασίες λήψης αποφάσεων παραμένουν εθνικές - είτε βοηθωντας στην εφαρμογή των συμφωνηθέντων μέτρων είτε διευκολύνοντας όπου ταιριάζει τον συντονισμό των οικονομικών μακρο-πολιτικών.\n2. Πως η παγκόσμια διακυβέρνηση αναπτύχθηκε κατα τη διάρκεια της παγκόσμιας κρίσης.\nΕπιτρέψτε μου να εστιάσουμε στο πως αναπτύχθηκαν τα όργανα παγκόσμιας διακυβέρνησης κατα τη διάρκεια της κρίσης.\nΣυνεργασία κεντρικών τραπεζώνΜια διάσταση της διεθνούς συνεργασίας που θεωρώ ότι δούλεψε ιδιαίτερα αποδοτικά κατα τη διάρκεια της κρίσης είναι το γεγονός ότι μεταξύ των κεντρικών τραπεζών - και των αμφίδρομων και των συνδεδεμένων δια μέσω των επιτροπών Besel. (σ.σ. δεν ξέρω τι σημαίνουν οι όροι)\nΑυτή η ιδρυματοποιημένη συνεργασία εξασφαλίζει έναν απεριόριστο βαθμό συνεργασίας, για παράδειγμα στην διασυνοριακή παροχή ρευστότητας - το δίκτυο των προσωρινών ανταλλαγών συναλλάγματος ή ρέπος έστησε μια αμφίδρομη επικοινωνία μεταξύ των τραπεζών όπως η FED και η κεντρική ευρωπαϊκή τράπεζα.\nΗ ίδια η παγκόσμια τράπεζα (BIS) είναι μπροστά από τις εξελίξεις έχοντας την ικανότητα να βλέπει τις δυσβάσταχτες τάσεις στον οικονομικό τομέα και πιο γενικά μιλώντας στην παγκόσμια οικονομία - όπως η υποτίμηση του κινδύνου και η εκτεταμένη αύξηση της πίστωσης - που οδήγησαν τελικά στην κρίση. Θα μπορούσε .....\nΡυθμιστική κερδοσκοπία. (Regulatory arbitrage = κερδοσκοπία από τη ρύθμιση)Αλλά καθώς πολλές πτυχές της παγκόσμιας διακυβέρνησης φαίνεται να έχουν περάσει τη σκληρή δοκιμή της παγκόσμιας κρίσης, πρέπει να θυμόμαστε και τα ελλατώματα που συνέβαλαν από την αρχή στη δημιουργία συνθηκών για να δημιουργηθεί η κρίση.\nΕνα είναι η έλλειψη συντονισμού στην τραπεζική ρύθμιση (της ρευστότητας) που ήταν διάχυτη πριν την κρίση και ενθάρρυνε τα οικονομικά ιδρύματα να εμπλακούν σε μεγάλο βαθμό σε ρυθμιστική κερδοσκοπία.\nΑυτό ήταν το αναπόφευκτο αποτέλσμα του γεγονότος ότι ενώ οι οικονομικές προσευχές παγκοσμιοποιούνταν και παρά τις αξιέπαινες προσπάθειες της επιτροπής Basel όσον αφορά στον τραπεζικό τομέα, η οικονομική ρύθμιση παρέμενε κυρίως εθνική, με μόνη μια ασθενή συνεργασία σε διεθνές επίπεδο.\nΗ δραματική μπλα μπλα\nΠαγκόσμιες ανισότητεςΑλλη μία ανεπάρκεια που πρέπει να διευθετηθεί στο μέλλον είναι η ανεπαρκης ενασχόληση των μακροοικονομικών πολιτικών με το θέμα της μεσοπρόθεσμης σταθερότητας και αντοχής. Αυτό οδήγησε σε ασταθείς ανισότητες μεταξύ των πλούσιων και των φτωχών χωρών πριν την κρίση.\nΠαρά το γεγονός ότι υπήρξαν προειδοποιήσεις από φορείς όπως το ΔΝΤ για το ρίσκο μιας αποδιοργάνωσης όπου δεν υπάρχει αποτελεσματικός μηχανισμός να επηρεάσουμε τις μακροοικονομικές και δομικές πολιτικές σε χώρες κλειδιά όπου αυτές οι πολιτικές φαίνονται ασταθείς από τη σκοπιά της παγκόσμιας οικονομικής σταθερότητας. Αυτό πρέπει να αλλάξει - και απαιτεί εργασία από διεθνή ιδρύματα σε συνεργασία με τις εθνικές αρχές.\n3. Η επανάσταση της παγκόσμιας διακυβέρνησης.Να δούμε τώρα πως εμπλέκεται η παγκόσμια διακυβέρνηση μετά την κρίση.\nΟ στόχος της διεθνούς συνεργασίας έχει σημαντικά διευρυνθεί. Μετά τις πρώτες διστακτικές αντιδράσεις, οι κυβερνήσεις εφάρμοσαν ευρέως συντονισζόμενες πολιτικές, και εντός της Ε.Ε., και σε παγκόσμιο επίπεδο υπο την αιγίδα των G20. Και οι κεντρικές τράπεζες ήταν σε θέση να αναλάβουν γρήγορη, αποφασιστική και συντονισμένη δράση.\nΑλλα η κρίση ανέδειξε επίσης τα κενά του συστήματος παγκόσμιας διακυβέρνησης στο επίπεδο της αποτελεσματικότητας και της νομιμότητας - που πρέπει να καλυφθούν. Αυτό μπορεί να γίνει - στην πραγματικότητα γίνεται - με ενδυνάμωση των εξουσιών των υφιστάμενων διεθνών ιδρυμάτων και με ρύθμιση των υφιστάμενων - ή με δημιουργία νέων - ανεπίσημων φόρουμ.\nΕπιπλέον το σύστημα κινείται αποφασιστικά προς γενικευμένη παγκόσμια διακυβέρνηση σε επίπεδο πρωθυπουργών, κυβερνητών, και προέδρων. Δεύτερον η εδραίωση της παγκόσμιας συνάντησης των διευθυντών των κεντρικών τραπεζών υπο την αιγίδα της παγκόσμιας τράπεζας ως το ανώτατο όργανο παγκόσμιου συντονισμού των κεντρικών τραπεζών. Τρίτον, η επέκταση των εξουσιών του Συμβουλίου παγκόσμιας Σταθερότητας.\nΕπιτρέψτε μου να αναφερθώ συνοπτικά.\nΗ εξέλιξη των G20Μια ειδοποιός διαφορά αυτής της κρίσης είναι το γεγονός ότι ξέσπασε στην καρδιά του συστήματος.\nΠαρ΄όλο που οι αναπτυσσόμενες χώρες επηρεάστηκαν σημαντικά, βλέπουμε ότι το συνολικό αποτέλεσμα είναι πηγή δύναμης της παγκόσμιας οικονομίας. Για το λόγο αυτό δε μας προκαλεί έκπληξη το γεγονός του σημαντικού οικονομικού ρόλου που παίζουν και της σημασίας της πλήρους ενσωμάτωσης τους στα ιδρύματα παγκόσμιας διακυβέρνησης κυρίως στην G20.\nΕδόθησαν οδηγίες στο ΔΝΤ επάνω στα επόμενα βήματα της διαδικασίας που θα οδηγήσει σε προτάσεις και συστάσεις πολιτικές για να επιτευχθεί ο κοινός στόχος της δυνατής, ανθεκτικής και ισορρπημένης ανάπτυξης. οδηγίες πολιτικές Καθοδήγηση\nΑφού η διαδικασία αυτή ανήκει στα μέλη της G20, και δεδομένου ότι περιλαμβάνει όχι μόνο τους πρωθυπουργούς και τους κυβερνήτες αλλά και τους αξιωματούχους και αυτό επιβεβαιώνει τη δυνατή δέσμευση σε παγκόσμιο επίπεδο για μεγαλύτερη καθοδήγηση στην λήψη οικονομικών αποφάσεων.\nΠεραιτέρω ενδυνάμωση της συνεργασίας μεταξύ κεντρικών τραπεζών.Στο πεδίο της συνεργασίας μεταξύ των κεντρικών τραπεζών το κύριο όργανο είναι το Παγκόσμιο Οικονομικό Συνέδριο. (GEM) που μαζεύει τους επικεφελείς της παγκόσμιας τράπεζας στο Basel. Τα προηγούμενα χρόνια το συνέδριο αυτό περιλάμβανε 31 κυβερνήτες σαν μόνιμα μέλη καθώς και κυβερνήτες που συμμετείχαν εκ περιτροπής. Το GEM στο οποίο συμμετέχουν οι διοικητές των κεντρικών τραπεζών των αναδυόμενων οικονομιών έχει γίνει το κύριο όργανο παγκόσμιας διακυβέρνησης σε επίπεδο κεντρικών τραπεζών.\nΤο GEM έχει γίνει ένα πολύ σημαντικό συνέδριο για την διοίκηση ....\nΤο πρωτότυπο κείμενο εδώ.\nΜεταφράστηκε από το ΘΑΛΑΜΟΦΥΛΑΚΑ\nΑναρτήθηκε από MORFEAS στις 9:23 μ.μ.


Πρέπει να μπει όριο για τους «αιώνιους» φοιτητές; | Η ΚΑΘΗΜΕΡΙΝΗ\nΣύμφωνα με στοιχεία του 2014, οι «λιμνάζοντες» φοιτητές ήταν 178.458 (139.175 στα πανεπιστήμια και 39.283 στα ΤΕΙ).\nΝΙΚΟΣ ΠΑΠΑΪΩΑΝΝΟΥ*, ΓΙΩΡΓΟΣ ΑΓΓΕΛΟΠΟΥΛΟΣ*\nΝίκος Παπαϊωάννου*: Σοβαρές συνέπειες\nΔεν γνωρίζω άλλη χώρα που να επιτρέπει στους φοιτητές να διατηρούν τη φοιτητική ιδιότητα ισοβίως. Στη χώρα μας τα πανεπιστήμια αδυνατούν να διαγράψουν φοιτητή που δεν έχει πάρει το πτυχίο του, οποτεδήποτε κι αν έχει αυτός εγγραφεί. Θα μπορεί να δίνει μαθήματα οποτεδήποτε το κρίνει σκόπιμο ή επιθυμητό.\nΟ εύκολος αντίλογος, τον οποίο ακούω από απλούς πολίτες αλλά και συναδέλφους, και δη υπηρετήσαντες υπουργούς Παιδείας, είναι «και τι σε πειράζει αυτό; Σου κοστίζει τίποτα;».\nΚατ’ αρχάς, τα πανεπιστήμιά μας, από τη στιγμή που επανήλθε η απαγόρευση διαγραφής των «αιωνίων» και πολλαπλασιάστηκε ο φοιτητικός πληθυσμός, έχουν υποβαθμιστεί στις διεθνείς αξιολογήσεις, οι οποίες αποδίδουν μεγάλη σημασία στον λόγο διδασκόντων και φοιτητών.\nΟρισμένοι μπορεί να υποτιμούν τη σημασία των αξιολογήσεων αυτών, πλην όμως θα πρέπει να το πουν στα παιδιά, που αν και διακρίθηκαν σε καλά ελληνικά ΑΕΙ, υφίστανται τις συνέπειες μιας τέτοιας υποβάθμισης όταν εξετάζεται η υποψηφιότητά τους για μια θέση εκτός Ελλάδος. Η εικόνα των ελληνικών ΑΕΙ στο εξωτερικό αντανακλάται, είτε το θέλουμε είτε όχι, στην κατάταξή τους βάσει τέτοιων αξιολογήσεων.\nΚατά δεύτερον, οι φοιτητές που δεν αποφοιτούν, αποτρέπουν τις σχολές από το να εκσυγχρονίσουν το πρόγραμμα σπουδών τους, επειδή αδυνατούν να διαχειριστούν δύο ή περισσότερα προγράμματα σπουδών ταυτοχρόνως. Διότι, οι παλιοί φοιτητές επικαλούνται το δικαίωμα να εξετάζονται σε μαθήματα του δικού τους προγράμματος σπουδών, τα οποία σε περίπτωση εκσυγχρονισμού θα πάψουν να διδάσκονται.\nΥπάρχει, άραγε, καμιά διάταξη στο Σύνταγμα που να επιβάλει στο κράτος να θέτει τις υποδομές του και το προσωπικό του στην υπηρεσία κάποιου, προκειμένου να σπουδάσει όποτε θελήσει ή μπορέσει να το κάνει; Είναι δυνατόν να ασκούμε τέτοια «κοινωνική» πολιτική στις πλάτες του Ελληνα φορολογούμενου; Διότι, «εκπαιδευτική» πολιτική, αυτό δεν το λες.\nΘα πρέπει να προβλεφθεί, αν όχι ανώτατο όριο φοίτησης, η υποχρέωση επανεγγραφής κάθε εξάμηνο, με παράλληλη πρόβλεψη ενδεχομένως της υποχρέωσης καταβολής τέλους επανεγγραφής για όσους φοιτητές έχουν υπερβεί ένα συγκεκριμένο χρονικό διάστημα φοίτησης.\n* Ο κ. Νίκος Παπαϊωάννου είναι ο νέος πρύτανης του ΑΠΘ.\nΓιώργος Αγγελόπουλος*: Μυθολογία\nΗ μαζικοποίηση της φοίτησης στα ΑΕΙ στην Ευρώπη το 1960 δημιούργησε ένα φοιτητικό σώμα που δεν αποτελούνταν πλέον από γόνους οικογενειών με εξασφαλισμένους για τις σπουδές τους πόρους. Το πρόβλημα της καθυστέρησης ολοκλήρωσης των σπουδών που τότε εμφανίστηκε, λόγω της έλλειψης οικονομικών πόρων που είχαν πολλοί φοιτητές, αντιμετωπίστηκε ποικιλοτρόπως. Στη Βρετανία επεκτάθηκε το καθεστώς μερικής φοίτησης, στη Γαλλία υιοθετήθηκε ευελιξία ως προς τον χρόνο ολοκλήρωσης των σπουδών, στις σκανδιναβικές και στις σοσιαλιστικές χώρες το κράτος παρείχε τα απαραίτητα για την έγκαιρη ολοκλήρωσή τους.\nΗ Ελλάδα, αδυνατώντας να παράσχει τους όρους έγκαιρης ολοκλήρωσης των σπουδών (π.χ. εστίες), ανήκει στις χώρες όπου επικράτησε η επιμήκυνση της φοίτησης. Παρουσιάστηκαν όμως φαινόμενα υπερβολής ως προς τους πόρους που παρέχονταν στους μακροχρόνιους φοιτητές. Ο εξορθολογισμός που έγινε το 2015 τα αντιμετώπισε: οι φοιτητές που υπερβαίνουν τα ν+2 έτη σπουδών δεν δικαιούνται δωρεάν βιβλία, πάσο μετακίνησης, διαμονή σε εστίες κ.λπ. Ο μύθος ότι οι φοιτητές αυτοί στοιχίζουν στο κράτος δεν ισχύει.\nΕπιπλέον, ο μύθος ότι οι φοιτητές αυτοί προέρχονται από όσους οριακά κατάφεραν να εισαχθούν στο πανεπιστήμιο ή τους «τεμπέληδες» καταρρίφθηκε από μελέτες του 2010: η Νομική είχε το μεγαλύτερο ποσοστό «αιώνιων» στην Αθήνα. Στον βαθμό που η πολιτεία δεν έχει ακόμα καταφέρει να εξασφαλίσει σε όσους δυσκολεύονται, όλα τα αναγκαία για την έγκαιρη ολοκλήρωση των σπουδών τους, η επιμήκυνση της φοίτησης συνιστά γι’ αυτούς ελάχιστη δυνατότητα εξασφάλισης ακαδημαϊκών και επαγγελματικών προσόντων. Τα μέτρα περιορισμού της φοίτησης για τους ν+2 φοιτητές θα στερήσουν το δικαίωμα στη μόρφωση χωρίς να εξασφαλίσουν κάτι θετικό για τα πανεπιστήμια, την οικονομία και την πολιτεία. Η ανάπτυξη της χώρας πρέπει να βασιστεί στη βελτίωση του μορφωτικού επιπέδου και στην ενίσχυση της έρευνας με συνέχιση της αυξανόμενης χρηματοδότησης των ΑΕΙ και στην αναπλήρωση όλων των συνταξιοδοτήσεων πανεπιστημιακών. Τα μέτρα πειθάρχησης για το ν+2 και το άσυλο δεν θα αποδώσουν και η κυβέρνηση θα βρεθεί να τα ψηφίζει μαζί με τον Κ. Βελόπουλο.\n* Ο κ. Γιώργος Αγγελόπουλος είναι επίκ. καθηγητής ΑΠΘ, πρώην γ.γ. του υπουργείου Παιδείας.


ΙΔΙΟΙΣ ΟΜΜΑΣΙ: 4ο ΣΚΑΝΔΑΛΟ ΣΕ 4 ΜΕΡΕΣ "ΚΥΒΡΕΝΗΣΗΣ" ΝΔ-ΟΥΛΑΣ: Νοθεία για τις 6 Μαΐου καταγγέλλει γαλάζιος υποψήφιος\n4ο ΣΚΑΝΔΑΛΟ ΣΕ 4 ΜΕΡΕΣ "ΚΥΒΡΕΝΗΣΗΣ" ΝΔ-ΟΥΛΑΣ: Νοθεία για τις 6 Μαΐου καταγγέλλει γαλάζιος υποψήφιος\n«Τσουνάμι» εξελίξεων πρόκειται να προκαλέσει στην γαλάζια παράταξη η απόρρητη επιστολή υποψηφίου της Νέας Δημοκρατίας, η οποία είχε σαν αποδέκτη τον γραμματέα πολιτικής επιτροπής του κόμματος, κ. Ανδρέα Λυκουρέντζο.\nΗ επιστολή, την οποία δημοσιεύει σήμερα η zougla.gr, αφήνει σαφείς υπόνοιες για την ύπαρξη εσωκομματικού σκανδάλου που όζει από παρεμβάσεις παραποίησης και νοθείας των ψηφοδελτίων των εκλογών της 6ης Μαΐου. Συντάκτης της επιστολής είναι ο υποψήφιος με τη Νέα Δημοκρατία στη Λευκάδα, κ. Ξενοφών Βεργίνης, ο οποίος αναφέρει στον κ. Λυκουρέντζο ότι νιώθει κατάφορα αδικημένος από το εκλογικό αποτέλεσμα της περιοχής του καθώς θεωρεί ότι παρ’ όλο που βγήκε πρώτος σε σταυρούς προτίμησης, δεν εξελέγη βουλευτής λόγω παρέμβασης στα ψηφοδέλτια. Παρέμβαση που σαν αποτέλεσμα είχε να καταλάβει την έδρα ο συνυποψήφιος του, κ. Θοδωρής Σολδάτος.\nΒαρύτατους χαρακτηρισμούς χρησιμοποιεί ο κ. Βεργίνης στην επιστολή του σχετικά με το εκλογικό αποτέλεσμα, κάνοντας λόγο για ευρύτατη νοθεία και ανοχή από μέρος της παράταξης. «Δεν μπορεί να υπάρχει ευρύτατη νοθεία σε βάρος μου και εμείς να το ανεχόμαστε! Δεν μπορεί να υπάρχουν δικά μου ψηφοδέλτια και να καταμετρώνται υπέρ Σολδάτου και να το αποδεχόμαστε! Είναι πασιφανής αδικία!» αναφέρει χαρακτηριστικά.\nΠαράλληλα, ο υποψήφιος της Νέας Δημοκρατίας, αφήνει ξεκάθαρες αιχμές κατά του Πρωτοδικείου Λευκάδος, το οποίο, όπως λέει, παρ’ όλο που κατά την επανακαταμέτρηση διαπίστωσε τις παραβάσεις, άφησε «ανέγγιχτο» το νοθευμένο αποτέλεσμα. «Η επανακαταμέτρηση έγινε από δύο Επιτροπές με επικεφαλής δικαστές πρωτοδίκες, οι οποίοι και διαπίστωσαν τις παραβάσεις και ακρότητες. Λυπάμαι βέβαια γιατί το Πρωτοδικείο άφησε «ανέγγιχτο» το νοθευμένο αποτέλεσμα των εφορευτικών επιτροπών αν και όφειλε, σύμφωνα με έγκριτους νομικούς, να διορθώσει το πασιφανές λάθος, κρίνοντας τον εαυτό του αναρμόδιο» σημειώνει.\n«Η παράταξη κάνει ότι δεν καταλαβαίνει»\nΑπό το «στόχαστρο» όμως του κ. Βεργίνη, δεν ξεφεύγει ούτε η πολιτική του «στέγη», η οποία σύμφωνα με τον υποψήφιο βουλευτή, του έχει «γυρίσει» την πλάτη καθώς δεν έχει πράξει τα δέοντα ώστε να αποκατασταθεί η αδικία εις βάρος του. Μέσω της επιστολής του προς τον κ. Λυκουρέντζο, διασαφηνίζει ότι το συγκεκριμένο θέμα είναι πολιτικό και όχι νομικό ενώ διερωτάται αν η παράταξη θα συνεχίσει να το αγνοεί.\n«Τι θα κάνουμε; Θα δεχθούμε την κατασκευασμένη και πλασματική διαφορά των τριών σταυρών; Η Λευκάδα είναι μονοεδρική. Ο κόσμος και όχι μόνο ο δικός μας, είναι αγανακτισμένος. Υπάρχει έντονη δυσαρμονία μεταξύ θέλησης των ψηφοφόρων και του αποτελέσματος. Η παράταξη θα το αγνοήσει και θα κάνει ότι δεν το καταλαβαίνει; Ανδρέα, το θέμα που έχει προκύψει είναι πρωτίστως πολιτικό. Δεν μπορεί να δέχομαι μέσα από το κόμμα αυτές τις απαράδεκτες καταστάσεις» αναφέρει.\nΗ zougla επικοινώνησε με τον κ. Βεργίνη ο οποίος, ανατρέχοντας στο βράδυ των εκλογών της 6ης Μαΐου, σημείωσε ότι από την αρχή «κάτι δεν του πήγαινε καλά». Σύμφωνα με τα αποτελέσματα που έπαιρνε καθ’ όλη τη διάρκεια της βραδιάς, ήταν σταθερά πρώτος, όπως λέει, οπότε του φάνηκε περίεργο που έχασε από τον συνυποψήφιό του κ. Σολδάτο με διαφορά τριών σταυρών.\nΑμέσως μετά τα αποτελέσματα ζήτησε από το Πρωτοδικείο Λευκάδος να γίνει επανακαταμέτρηση, όπου διαπιστώθηκε, όπως σημειώνει, σωρεία παρατυπιών. «Βρέθηκαν ψηφοδέλτια δικά μου απολύτως έγκυρα τα οποία είχαν καταμετρηθεί υπέρ του κυρίου Σολδάτου. Βρέθηκαν ψηφοδέλτια τα οποία δεν είχαν παρά μονάχα έναν σταυρό στο όνομα Σολδάτος και δεν έφερεαν καμία μονογραφή από τον δικαστικό αντιπρόσωπο. Αυτό σημαίνει ότι το ψηφοδέλτιο πάει μόνο υπέρ του κόμματος. Επίσης, σε πολλά από τα τμήματα δεν είχαν υπογραφεί βιβλία ούτε από τον πρόεδρο της εφορευτικής, ούτε από τον γραμματέα, ούτε από την εφορευτική επιτροπή» υπογραμμίζει.\nΕπιπλέον, πλήθος ερωτημάτων εγείρει ο ισχυρισμός του κ. Βεργίνη ότι σε κάποια εκλογικά τμήματα ενώ οι καταμετρήσει έδειχναν λιγότερα ψηφοδέλτια, οι σταυροί εμφανιζόντουσαν να «αυξάνονται» κατά την τελική μέτρηση. «Δηλαδή έδιναν ότι πήρα εγώ 30 και ο κύριος Σολδάτος 45, ενώ στην πραγματικότητα ήταν 43. Αποδείχθηκε από την επανακαταμέτρηση ότι μπροστά. Κατόπιν αυτού προσέφυγα στο εκλογοδικείο. Πράγματι συγκλήθηκε το συμβούλιο των δικαστών και ήρθε ο δικαστής ως εισηγητής και εισηγήθηκε ότι οι δίκες αυτές που εκκρεμούν είναι κατηργημένες και αυτό το στήριξε σε μια νομολογία του 1985. Άλλον ψήφισαν και άλλος ορκίστηκε στη βουλή» καταλήγει.


www.12sports.gr: ''Όταν το τένις γίνεται...τέχνη'' - Άλλα σπορ - Ειδήσεις για όλα τα αθλήματα της Δωδεκανήσου\nΈνα πολύ ενδιαφέρον άρθρο, με τίτλο «τένις- η μετατροπή του αθλητισμού σε τέχνη», ανήρτησε στο προφίλ που διατηρεί σε ιστοσελίδα κοινωνικής δικτύωσης ο Όμιλος Αντισφαίρισης Καλύμνου, ο πρόεδρος του διοικητικού συμβουλίου Παναγιώτης Ράγκος. Αναλυτικά το άρθρο: «Τένις – η μετατροπή του αθλητισμού σε τέχνη!\nΠάντα ήθελα να μεταφέρω σκέψεις και συναισθήματα για αυτό το υπέροχο άθλημα που παίζω και διδάσκω. Αφορμή να γράψω αυτό το άρθρο στάθηκε όμως η κοινή στάση πολλών παικτών, παικτριών, νέων και παλιών, που αντί να μετουσιώσουν αυτή την ομορφιά σε μια συναρπαστική παικτική εμπειρία που γεμίζει δημιουργικά τον ελεύθερο χρόνο τους, προτιμούν να την μετατρέπουν σε ψυχοφθόρα και αγχώδη διαδικασία με πρόκριση συνδρόμων όπως νευρικότητα, φόβος, ανησυχία και ένταση. Εκεί που βλέπεις η προπόνηση ενός παίκτη να μετατρέπεται σε τεχνική παράσταση, στο παιχνίδι αυτός ο ίδιος παίκτης μεταμορφώνεται σε εντελώς διαφορετικό άτομο που όχι μόνο δεν απολαμβάνει το παιχνίδι αλλά να βασανίζεται από αυτό!\nΌμως το τένις είναι όμορφο και ποτέ βασανιστικό. Είναι ένα μοναδικό παιχνίδι και εδώ θα πρέπει να μείνουμε. Τι κάνει όμως αυτή την αφηρημένη έννοια να είναι τόσο όμορφη και συναρπαστική; Για τους λάτρεις του αθλητισμού, το τένις έχει ένα ιδιαίτερο πλεονέκτημα. Η πολυπλοκότητα των δεξιοτήτων και των χαρακτηριστικών που απαιτούνται για την απόδοση, είτε σε μέτριο, είτε σε υψηλό, είτε σε κορυφαίο επίπεδο, επιτρέπει σε παίκτες πολλών σχημάτων, μυοσκελετικών κατασκευών και στυλ να αναπτυχθούν. Αυτό σημαίνει ότι, για τους θαυμαστές του, υπάρχει κάτι για όλους. Συνδυάζοντας πολλές τεχνικές λεπτομέρειες και στυλ σε ένα μοναδικό και περίπλοκο παιχνίδι μυαλού και εναλλαγής συναισθημάτων από δευτερόλεπτο σε δευτερόλεπτο, με πρωταγωνιστές τους δύο μας εαυτούς, αυτόν που δίνει εντολές και κρίνει απέναντι σε αυτόν που τις εκτελεί και δέχεται την κριτική!\nΣτην καρδιά της μεγάλης σκηνής βρίσκεται η ατομική σύγκρουση ή η αναζήτηση, και το πιο συναρπαστικό δρώμενο η χρησιμοποίηση τεχνικής πλοκής και χαρακτήρα για να προωθηθεί ένα συναισθηματικό ή φυσικό δημιουργικό ταξίδι. Φανταστείτε λοιπόν το γήπεδο τένις ως σκηνικό για ένα παιχνίδι ή μια ταινία, και παρακολουθήστε τους παίκτες να ανεβαίνουν στη σκηνή τους για μια εναρκτήρια παράσταση.\nΠρόκειται για έναν μοναδικά μονομάχο διαγωνισμό, ο ένας εναντίον του άλλου, ο καθένας εξαρτάται εξ ολοκλήρου από τις δικές του δυνάμεις, δεν υπάρχει χρονικό όριο, ούτε ισοπαλία, ούτε ‘’σημείο χωρίς επιστροφή’’. Αλλά από το δρώμενο πάμε σε μια άλλη παράσταση. Χορός! Πόσα αθλήματα απαιτούν την συνεχή κίνηση στα πόδια και την ισορροπία του μπαλέτου; Πόσα από αυτά απαιτούν ηρεμία την μια στιγμή, εκρηκτική αντίδραση μια άλλη και ακριβή στάση την επόμενη; Η γεωμετρία περιγράφει ένα εντελώς διαφορετικό είδος ομορφιάς που εκτείνεται πέρα από τα όρια των ίδιων των παικτών. Θα έλεγα ότι στο τένις έχουμε μια οπτικοποίηση κάποιων φυσικών νόμων!\nΌλοι αυτοί οι υπολογισμοί απαιτούν ηρεμία, συνέπεια, πειθαρχία και ακρίβεια. Θέλουν το μυαλό μας αστραφτερό και ευφυές, θέλουν το σώμα μας με πολύ αντοχή και το πνεύμα μας με πολύ αυτοπεποίθηση. Χαρείτε λοιπόν αυτή την μοναδική παράσταση που είστε εσείς πρωταγωνιστές, χωρίς φόβο και άγχος, απολαύστε ένα υπέροχο drive, ένα όμορφο σερβίς, ένα υπέροχο slice! Στο τέλος, ό,τι και αν γίνει, θα είστε εσείς οι κερδισμένοι!».


Ο ''ΧΑΛΚΙΝΟΣ ΓΙΓΑΝΤΑΣ '' έπιασε δουελιά στο Νοσοκομείο Παπαγεωργίου | KA-Business.gr\nΑρχική ΥΓΕΙΑ Ο ''ΧΑΛΚΙΝΟΣ ΓΙΓΑΝΤΑΣ '' έπιασε δουελιά στο Νοσοκομείο Παπαγεωργίου\nΥΓΕΙΑΚΟΙΝΩΝΙΑΔράσειςΝέα - ΕπικαιρότηταΚαινοτομία\nΠαρασκευή, 9 Απριλίου 2021 12:28\nΠρόκειται για το ρομπότ Τάλως ,που πηρε το όνομα του από τον μυθικό χάλκινο γίγαντα. ‘Επιασε δουλειά και ήδη άρχισε να απολυμαίνει με υπεριώδη ακτινοβολία τους θαλάμους του νοσοκομείου Παπαγεωργίου της Θεσσαλονίκης.\nΑρχικά αναγνωρίζει το περιβάλλον… Αφού δεχτεί την εντολή του χειριστή μέσω ενός tablet μένει μόνος του στον χώρο και με προσεκτικές κινήσεις, χρησιμοποιώντας την υπεριώδη ακτινοβολία, εξολοθρευει βλαβερούς μικροοργανισμούς και τον κορωνοϊο μέσα σε λίγα λεπτά. Όταν ολοκληρώσει το έργο του, ρωτά τον χειριστή αν επιθυμεί να συνεχίσει την απολύμανση σε άλλο χώρο ή να επιστρέψει στο σημείο φόρτισης. Με κάθε φόρτιση διάρκειας 8 ωρών, το ρομπότ μπορεί να απολυμαίνει επί 2,5 ώρες.\nΟ Τάλως, μόλις έφτασε στο νοσοκομείο Παπαγεωργίου , με τη βοήθεια τεχνικών ειδικών στη ρομποτική, χαρτογράφησε τους χώρους τους οποίους θα απολυμαίνει, όπως τα χειρουργεία και το Τμήμα Επειγόντων Περιστατικών.\nΤο ρομπότ είναι δανέζικης κατασκευής αξίας 60 χιλιάδων ευρώ και είναι ένα από τα δύο από τα συνολικά 200 ρομπότ που παραχώρησε η Ευρωπαϊκή Επιτροπή στα Ευρωπαϊκά Νοσοκομεία. Στη Θεσσαλονίκη έφτασε 6 Απριλίου\nΟ Τάλως, όπως και η Βιολέτα, που εγκαταστάθηκε πρόσφατα στο Ωνάσειο Καρδιοχειρουργικό Κέντρο, μπορεί να απολυμάνει τους απλούς θαλάμους ασθενών σε μόλις 10 λεπτά, ενώ μία φόρτιση επαρκεί για περισσότερους από 18 θαλάμους.\nΠροηγούμενο άρθροΑναπροσαρμογή των επιτοκίων από την Τράπεζα Πειραιώς\nΕπόμενο άρθροΕισήγηση λοιμωξιολόγων για καταστήματα: Άνοιγμα στην Αχαΐα, με click away στη Θεσσαλονίκη, κλειστά στην Κοζάνη


Μαγειρεύτηκε στις 12 Αυγ 2017 από luise στην κατηγορία ΓΙΑ ΦΟΙΤΗΤΕΣ .\nΜαγειρεύτηκε στις 9 Αυγ 2017 από luise στην κατηγορία ΓΙΑ ΦΟΙΤΗΤΕΣ .\nΜαγειρεύτηκε στις 21 Ιούλιος 2017 από luise στην κατηγορία ΓΙΑ ΦΟΙΤΗΤΕΣ .\nΜαγειρεύτηκε στις 20 Ιαν 2017 από luise στην κατηγορία ΓΙΑ ΦΟΙΤΗΤΕΣ .\nΜαγειρεύτηκε στις 26 Δεκ 2016 από luise στην κατηγορία ΓΙΑ ΦΟΙΤΗΤΕΣ .\nΜαγειρεύτηκε στις 8 Δεκ 2016 από luise στην κατηγορία ΓΙΑ ΦΟΙΤΗΤΕΣ .